pythainlp/thai-wiki-dataset-v4 huggingface dataset:
โรงเรียนประโคนชัยพิทยาคม

โรงเรียนประโคนชัยพิทยาคม เป็นโรงเรียนมัธยมศึกษาขนาดใหญ่พิเศษในบุรีรัมย์ 
ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน.
โรงเรียนประโคนชัยพิทยาคม สังกัดกองการมัธยมศึกษา กรมสามัญศึกษาตั้งอยู่ริม ถนนโชคชัย-เดชอุดม อำเภอประโคนชัย จังหวัดบุรีรัมย์ มีเนื้อทีประมาณ 30 ไร่ เปิดทำการสอนครั้งแรกเมื่อวันที่ 13 มิถุนายน พ.ศ. 2500 โดยใช้ศาลาการเปรียญ ของวัดแจ้งเป็นสถานที่เรียนชั่วคราว โดยมีนายกังวาล วิริยะโกศล ศึกษาธิการอำเภอประโคนชัย มารักษาการแทนครูใหญ่
ต่อมาปี พ.ศ. 2501 ราษฎรได้ซื้อที่ดินมอบให้กับโรงเรียน จึงย้ายโรงเรียนจากวัดแจ้งมายังที่อยู่ ปัจจุบัน เมื่อวันที่ 1 เมษายน พ.ศ. 2502 โรงเรียนประโคนชัยพิทยาคมได้รับคัดเลือกให้เข้าโครงการ ค.ม.ช. รุ่น 8 ในปีงบประมาณ 2514 ปี พ.ศ. 2515 ได้ประกาศตั้งโรงเรียน สาขาที่อำเภอบ้านกรวด คือโรงเรียนบ้านกรวดวิทยาคาร เมื่อวันที่ 17 พฤษภาคม พ.ศ. 2515 และในปีการศึกษา 2519 กรมสามัญศึกษา ได้มีคำสั่งให้ยุบโรงเรียนประโคนชัย ประถมศึกษาตอนปลาย (บ.ร.8) โดยให้เป็นส่วนหนึ่งของโรงเรียนประโคนชัยพิทยาคม เปิดสอนในระดับชั้นมัธยมศึกษา
วันที่ 17 กรกฎาคม พ.ศ. 2530 ได้ย้ายนักเรียน ครู-อาจารย์ มาอยู่รวมกันที่โรงเรียนประโคนชัยพิทยาคม ในปีการศึกษา 2536 ได้ประกาศตั้ง โรงเรียนสาขา ชื่อโรงเรียน เมืองตลุง-พิทยาสรรพ์ โดยใช้สถานที่ บ.ร.8 และในวันที่ 13 กุมภาพันธ์ พ.ศ. 2538 กรมสามัญศึกษาได้มีคำสั่งให้โรงเรียนเมืองตลุงพิทยาสรรพ์ เป็นโรงเรียนมัธยมศึกษาจังหวัดบุรีรัมย์ แยกออกไปจากโรงเรียนประโคนชัยพิทยาคม
ทำเนียบผู้บริหาร.
1. นายกังวาล วิริยะโกศล 
2. นายพีรพันธ์  ฉกรรจ์ศิลป์ 
3. นางชูจิตต์  พิทักษ์ผล           
4. นายสุพิชญ์  พิญญากูล       
5. นายดำรง  อโนภาส         
6. นายไสว  คงนันทะ          
7. นายชวนันต์  รัชตกุล          
8. นายวุฒิพงศ์  คงเสนา     
9. นายเปี่ยม  ศรีมิตรานนท์      
10. นายวิฑูรย์  เชาวน์ศิริ          
11. นายพิทยา  ไชยมงคล      
12. นายสราวุธ  ทรงประโคน   
13. นายชำนาญ  บุญวงศ์          
14. นายประเสริฐชัย  พิสาดรัมย์  
15. นายวัชราบูรณ์ บุญชู (2565-ปัจจุบัน) 
การเรียนการสอน.
ชั้นมัธยมศึกษาตอนต้น.
ชั้นมัธยมศึกษาปีที่ 1 มี 13 ห้องเรียน
ชั้นมัธยมศึกษาปีที่ 2 มี 13 ห้องเรียน
ชั้นมัธยมศึกษาปีที่ 3 มี 13 ห้องเรียน
ชั้นมัธยมศึกษาตอนปลาย.
ชั้นมัธยมศึกษาปีที่ 4 มี 13 ห้องเรียน
ชั้นมัธยมศึกษาปีที่ 5 มี 13 ห้องเรียน
ชั้นมัธยมศึกษาปีที่ 6 มี 13 ห้องเรียน
อาคารและสถานที่.
มีทั้งหมด 12 ห้อง ห้องเรียน 8 ห้อง
กีฬามวยสากลสมัครเล่นในโอลิมปิกฤดูร้อน 2008 - ฟลายเวท

มวยสากลสมัครเล่น รุ่น ฟลายเวท 51 กิโลกรัม ทำการแข่งขันที่ เวิร์คเกอร์อินดอร์อารีน่า กรุงปักกิ่ง สาธารณรัฐประชาชนจีน
ในรุ่นนี้ นักชกชาวไทยที่ผ่านการคัดเลือกเข้ามาคือ สมจิตร จงจอหอ ซึ่งสามารถคว้าเหรียญทองที่สองของไทยใน โอลิมปิกฤดูร้อน 2008 ที่ กรุงปักกิ่ง สาธารณรัฐประชาชนจีน
กุลศักดิ์ เรืองคงเกียรติ

เภสัชกรกุลศักดิ์ เรืองคงเกียรติ หรือ จิ้น กรรมาชน หัวหน้าวง “กรรมาชน” ซึ่งเป็นวงดนตรีเพื่อชีวิต ที่ก่อเกิดจากนักศึกษา มหาวิทยาลัยมหิดล ในช่วง เหตุการณ์ 14 ตุลา
จิ้น เกิดที่กรุงเทพ เรียนชั้นมัธยมศีกษาที่โรงเรียนเตรียมอุดมศึกษา เริ่มเล่นดนตรีครั้งแรกในวงดุริยางค์ของโรงเรียน ต่อมาได้เข้าเรียนในระดับอุดมศึกษาที่คณะเภสัชศาสตร์ มหาวิทยาลัยมหิดล ในปี 2516 และได้เข้าร่วมในวงดนตรี “ลูกทุ่งวิดยา-มหิดล” จนกระทั่งในช่วงปิดเทอมเดือนมีนาคมปี 2517 ได้มีโอกาสไปออกค่ายในโครงการเผยแพร่ประชาธิปไตย ที่ อำเภอท่าตะโก นครสวรรค์ จึงเกิดแรงบันดาลใจที่จะทำงานที่เป็นประโยชน์ต่อสังคม หลังจากกลับมาจึงรวมวงในรูปแบบใหม่ โดยมี องค์การนักศึกษามหาวิทยาลัยมหิดลสนับสนุน และได้เล่นเปิดวงครั้งแรกในงาน 14 ตุลาคม 2517 ที่หอประชุมใหญ่ มหาวิทยาลัยธรรมศาสตร์ โดยใช้ชื่อวงว่า “กรรมาชน” อันนำมาจากชื่อหนังสือที่แจกหน้าหอใหญ่ในงานนั่นเอง
วงกรรมาชนมีการบันทึกเทปครั้งแรก ประมาณ พ.ศ. 2517 มีเพลง กรรมาชน, คนกับควาย, ข้าวคอยฝน, เปิบข้าว, เพื่อมวลชน, กูจะปฏิวัติ, ชาวนารำพึง, แสง, เจ้าพระยาฮาเฮ, สู้ไม่ถอย, มาร์ชประชาชนเดิน
วงกรรมาชนมีการบันทึกเทปครั้งที่ 2 ประมาณ พ.ศ. 2518 มีเพลง อินโดจีน, รักชาติ, ใช้ของไทย, โปสเตอร์, เสียงเพรียกจากมาตุภูมิ, รำวงเมย์เดย์, บ้านเกิดเมืองนอน, ศักดิ์ศรีแรงงาน
ในเวลาไล่เลี่ยกัน วงกรรมาชน มีการบันทึกเทปชุดที่ 3 ชุดนี้ส่วนใหญ่เป็นเพลงมาร์ช ซึ่งเป็นผลงานของ จิตร ภูมิศักดิ์
วงกรรมาชน ได้มีบทบาทต่อการเคลื่อนไหวทางการเมืองในขณะนั้นเป็นอย่างมาก จิ้นได้เข้าร่วมในการประท้วงหลายครั้ง และมีการแต่งเพลงเพื่อนำมาเล่นในวง เช่น เพลงแสง อันเกิดจากกรณีลอบสังหาร “แสง รุ่งนิรันดร์กุล” ผู้นำนักศึกษาคนหนึ่งในสมัยนั้น กรรมาชนได้มีบทบาทเรื่อยมาจนกระทั่งถึงเหตุการณ์ 6 ตุลาคม 2519 ก็ต้องกระจัดกระจายกันออกไป จิ้นจำเป็นต้องหลบหนีเข้าเขตป่าเขา และได้มีโอกาสศึกษาดนตรีชั้นสูงร่วมกับศิลปินปัญญาชนคนอื่นๆ ที่ประเทศจีน จนกระทั่งเหตุการณ์คลี่คลายลงได้เดินทางกลับประเทศไทย
ภายหลังที่จิ้นเข้าเมืองแล้วก็ได้รวมเพื่อนเก่าจากมหาวิทยาลัยต่างๆ ร่วมกันทำผลงานเพลงขึ้นมาอีก ในราวปี 2532 โดยใช้ชื่อว่า “วงพันดาว” มีเทปออกมา 1 ชุด โดย จิ้นได้แต่งเพลงในชุดนี้ด้วยคือ เก็บข้าวโพด, มาตุภูมิ, ฮุยเลฮุย
ภายหลัง จิ้น กรรมาชน ออกผลงานเดี่ยวชุด เพื่อมาตุภูมิ ในปี 2532 กับค่ายครีเอเทีย อาร์ติสต์ โดยมี จิรพรรณ อังศวานนท์ เป็นโปรดิวเซอร์ และทีมงานกลุ่ม บัตเตอร์ฟลาย มีส่วนในการทำงานดนตรีของอัลบั้มนี้อีกด้วย
หลังการรัฐประหาร พ.ศ. 2549 จิ้นได้ร่วมเคลื่อนไหวต่อต้านการรัฐประหารกับแนวร่วมประชาธิปไตยขับไล่เผด็จการ (นปก.) จนกระทั่งหลังการเลือกตั้ง พ.ศ. 2550 พรรคพลังประชาชนได้เป็นแกนนำจัดตั้งรัฐบาล นปก. ซึ่งเปลี่ยนชื่อเป็น แนวร่วมประชาธิปไตยต่อต้านเผด็จการแห่งชาติ (นปช.) จึงยุติบทบาทไประยะหนึ่ง จนกระทั่งเกิดการสลับขั้วทางการเมือง พรรคประชาธิปัตย์ได้เป็นแกนนำจัดตั้งรัฐบาล นปช. จึงกลับมารวมตัวกันอีกครั้ง และเคลื่อนไหวต่อต้านพลเอกเปรม ติณสูลานนท์ และรัฐบาลนายอภิสิทธิ์ เวชชาชีวะ ทั้งในช่วงการชุมนุมใหญ่ เมื่อเดือนมีนาคม-เมษายน พ.ศ. 2552 และเดือนมีนาคม-เมษายน พ.ศ. 2553 จิ้นได้แต่งเพลงให้ นปช. หลายเพลงด้วยกัน เช่น มาร์ชแดงทั้งแผ่นดิน, นักสู้ธุลีดิน, เดิมพัน, ปณิธานแห่งเสรีชน, เอาคืน, สีแดง, วันของเรา และอีกหลายๆ เพลง
ปัจจุบันจิ้นประกอบอาชีพเภสัชกร
เดอะบอยวิธโนเนม

เดอะบอยวิธโนเนม  เป็นสตูดิโออัลบัมชุดที่ 5 ของแทรวิส วงอินดี้ป็อปจากสกอตแลนด์ อัลบัมนี้ออกจำหน่ายเมื่อ 7 พฤษภาคม พ.ศ. 2550 ในสหราชอาณาจักร และเมื่อ 8 พฤษภาคม พ.ศ. 2550 ในสหรัฐอเมริกา
"โคลสเซอร์" (Closer) ถูกปล่อยออกมาเป็นซิงเกิลแรกของอัลบัมในสหราชอาณาจักรเมื่อ 23 เมษายน พ.ศ. 2550 และขึ้นอันดับสูงสุดที่อันดับ 10 ใน UK Singles Chart 
"เดอะบอยวิธโนเนม" เคยเข้าอันดับ 4 ใน UK Album Charts และ #1 ใน UK iTunes charts
ในสหรัฐอเมริกา อัลบัมดังกล่าวเปิดตัวที่อันดับ 58 ใน Billboard 200 โดยขายได้ 12,000 ชุดในสัปดาห์แรก
สองวัย (วงดนตรี)

สองวัย เป็นวงดนตรีเด็ก ก่อตั้งในปี พ.ศ. 2522 อันประกอบด้วยสมาชิกสองวัย คือ เด็ก และผู้ใหญ่ มีเนื้อหาเพลงเป็น เพลงใสๆ เกี่ยวกับธรรมชาติ 
ประวัติ.
สมาชิกของวงสองวัย ประกอบด้วยนักดนตรีหลักสองคน คือ น้าต้อม (กิตติพงศ์ ขันธกาญจน์) และ น้าวี (วีระศักดิ์ ขุขันธิน) และสมาชิกเด็กๆจากสโมสรผึ้งน้อย 5 คน คือ อ้อย นุช โอ๋ น้อย และมุก ร่วมด้วยน้าซู (ระพินทร์ พุฒิชาติ) ซึ่งเข้ามาร่วมงานตั้งแต่อัลบั้มชุดที่สอง สองวัยออกแสดงครั้งแรกในงานวันเด็ก เมื่อ พ.ศ. 2522 ที่หอประชุมมหาวิทยาลัยศิลปากร 
วงสองวัย มีผลงานอัลบั้มออกมา 3 ชุด คือ เจ้าผีเสื้อเอย กระแตตื่นเช้า และ นาฬิกา ได้รับการประกาศเกียรติคุณจากรัฐบาลให้เป็นผู้ผลิตผลงานดีเด่นสร้างสรรค์เพื่อเยาวชน เมื่อ พ.ศ. 2525
หลังจากเว้นช่วงไปนานหลายปี สองวัยได้กลับมารวมตัวและออกแสดงอีกครั้ง โดยมีสมาชิกเด็กรุ่นหลังคือ น้องม่อน น้องแนนซี่ และน้องชมพู่ จัดแสดงคอนเสิร์ตเป็นครั้งคราว และผลิตผลงานชุด 1-3 วางจำหน่ายใหม่ในรูปแบบเทปคาสเสตต์ และซีดี
ภายหลังการเสียชีวิตของน้าต้อม กิตติพงศ์ ขันธกาญจน์ เมื่อ พ.ศ. 2548 สมาชิกวงสองวัยที่เหลืออยู่ ได้รวมกลุ่มขึ้นมาใหม่ นำโดย ปิยนุช บุญประคอง โดยมีน้าวี วีระศักดิ์ ขุขันธิน เป็นที่ปรึกษาวงดนตรี วงสองวัยตระเวนเผยแพร่บทเพลง และทำกิจกรรมสนุกสนานแก่เด็กๆ มีสมาชิกปัจจุบันประกอบด้วย 
ผลงาน.
<templatestyles src="Col-begin/styles.css"/>
กะท้อน

กะท้อน เป็นวงดนตรีเพื่อชีวิตที่มีชื่อเสียง ก่อตั้งโดย ระพินทร์ พุฒิชาติ (ต้อย) กับเศก ศักดิ์สิทธิ์ โดยมีนักร้องนำหญิงคือ วันทนีย์ เอียดเอื้อ และสมทิศ ศิลปวานนท์ ซึ่งเคยเป็นนักร้องเด็กร่วมงานกับระพินทร์ ในสองวัย เริ่มมีผลงานเพลงชุดแรกกับค่ายครีเอเทีย (ซึ่งไม่เคยรับศิลปินเพลงเพื่อชีวิตมาก่อน) เมื่อปี พ.ศ. 2529 และออกอัลบั้มตามมาอีกสองชุด ก่อนที่ระพินทร์ และศักดิ์สิทธิ์ หัวหอกสำคัญของวงจะแยกตัวแล้วก่อตั้งวง ซูซู มีผลงานโดดเด่นในปี พ.ศ. 2532 ขณะที่กะท้อนยังเก็บเกี่ยวชื่อเสียงต่อไปกับอัลบั้มอีก 4 ชุด แล้วยุบวงในที่สุด เนื่องจากไม่มี วันทนีย์ นักร้องนำฝ่ายหญิงของวงซึ่งไปออกอัลบั้มเดี่ยวแล้วจนถึงปัจจุบัน
วงกะท้อน มีเพลงที่มีชื่อเสียงได้แก่เพลง "สาวรำวง", "แม่ย่านาง", "บุญแข่งเรือ", "บุหงาอันดามัน" และ "บุหงายาวี"
ผลงาน.
"กะท้อน # 1 (2529)
"กะท้อน # 2 ลูกสาวชาวนา (2530)
"กะท้อน # 3 ญี่ปุ่น ยุ่นปี่ (2531)"
"สังกัด : ครีเอเทีย โปรดิวเซอร์ : ซู บันทึกเสียง : แจม สตูดิโอ"
"กะท้อนเลือดบวก (2532)
"สังกัด : ครีเอเทีย โปรดิวเซอร์ : กะท้อน บันทึกเสียง : มิกซ์ สตูดิโอ" 
"กะท้อน A.T.M. (2533)
"สังกัด : แกแล็กซี่ โปรดิวเซอร์ : กะท้อน บันทึกเสียง : มิกซ์ สตูดิโอ"
"อิเลกทริคกะท้อน หมายเลข 1 (2534)
"สังกัด : แกแล็กซี่ โปรดิวเซอร์ : กะท้อน บันทึกเสียง : มิกซ์-แจม สตูดิโอ"
"บึ๊ดจ้ำบึ๊ด / มิสยูนิเวิร์ส # (2535)
" แร็บ แบบ ลาว / สาวอุดร # (2535)
"กะท้อนพันธุ์ใหม่ : เซิ้งอำพัน (2537)
เซิ้งอำพัน
ระพินทร์ พุฒิชาติ

ระพินทร์ พุฒิชาติ มีชื่อเล่นว่า ต้อย เกิดวันที่ 1 พฤศจิกายน พ.ศ. 2496 หรือที่แฟนคลับเรียกกันทั่วไปว่า น้าซู ส่วน ชื่อซู เป็นชื่อที่เขาอยู่วงสองวัยครั้งแรก จนถึงปัจจุบัน เป็นนักร้อง นักแต่งเพลง นักดนตรีเพื่อชีวิต เคยเป็นสมาชิกวงสองวัย ต่อมาได้ร่วมกับศักดิ์สิทธิ์ เชื้อกลาง ก่อตั้งวงกะท้อน และวงซูซู
ระพินทร์ สำเร็จการศึกษา จากคณะรัฐศาสตร์ มหาวิทยาลัยรามคำแหง ปัจจุบันดำรงตำแหน่งที่ปรึกษาเครือข่ายศิลปินเพื่อชีวิต
ผลงานเพลง.
ผลงานเดี่ยว ซู วงซูซู
อ้อย กะท้อน

เปรมสิณี เอียดเอื้อ หรือ อ้อย วงกะท้อน เป็นนักร้องเพลงเพื่อชีวิต ที่มีชื่อเสียงในช่วงทศวรรษ 80-90 โดยมีชื่อเสียงจากเพลง สาวรำวง ในนาม วงกระท้อน และเพลง นึกเสียว่าสงสาร , สาวน้อยกลับบ้าน , เรารักกันไม่ได้ ในนามศิลปินเดี่ยว
ประวัติ.
เปรมสิณี เอียดเอื้อ เดิมชื่อ วันทนีย์ เกิดเมื่อวันที่ 10 กุมภาพันธ์ พ.ศ. 2509 ที่ตำบลหงาว อำเภอเมือง จังหวัดระนอง จบการศึกษาระดับปริญญาตรี สาขาการตลาด มหาวิทยาลัยราชภัฏราชนครินทร์ เธอเริ่มเป็นนักร้องตั้งแต่เด็ก โดยมี น้าซู ระพินทร์ พุฒิชาติ ผู้ชักนำเข้าวงกะท้อน และ น้าต้อม กิตติพงษ์ ขันธการจน์ ผู้ชักนำเข้าสู่วงดนตรีในวัยเด็ก วง “สองวัย“ เป็นสมาชิกสโมสรผึ้งน้อย และเป็นสมาชิกวงสองวัยตั้งแต่รุ่นก่อตั้งเมื่อ พ.ศ. 2522 โดยมีพี่สาวชื่อ วันทนา เอียดเอื้อ (ปัจจุบันเปลี่ยนชื่อเป็น ศุภิสรา เอียดเอื้อ) ร่วมวงด้วย ต่อมาได้ร่วมงานกับระพินทร์ พุฒิชาติ และเศก ศักดิ์สิทธิ์ ในวงกะท้อน โดยทำหน้าที่ร้องนำหญิง 
ผลงานเพลงที่มีชื่อเสียงคือเพลง "สาวรำวง" ซึ่งทำให้เธอได้การยอมรับว่าเป็นนักร้องหญิงในแนวเพื่อชีวิตชั้นนำของไทย
ปัจจุบัน อ้อย กะท้อน หันมาเป็นศิลปินเดี่ยวในแนวเพลงเพื่อชีวิต ได้รับรางวัลศิลปินเพื่อชีวิตหญิงยอดนิยม จากเวทีลูกทุ่งมหานคร ผลงานที่มีชื่อเสียงเช่น เพลง "สาวน้อยกลับบ้าน" "น้ำตาและพรหมจรรย์" "นึกเสียว่าสงสาร"
อ้อย กะท้อน อาร์ สยาม เธอคือหนึ่งในศิลปินนักร้องระดับตำนานวงการเพลงเพื่อชีวิตแถวหน้าของเมืองไทย เจ้าของเพลงดัง “สาวรำวง”, “นึกเสียว่าสงสาร” ที่หลายคนรู้จักกันดี และเมื่อปี 2551 เธอก็คว้ารางวัลศิลปินเพื่อชีวิตหญิงยอดนิยม จาก อัลบั้ม “สาวน้อยกลับบ้าน” งานเพลงคุณภาพที่สะท้อนความเป็นจริงของสังคม
ภายใต้บ้านหลังใหม่ อาร์ สยาม กับการทำงานในอัลบั้ม “น้ำตาไม่ไหลคืน” ซึ่งอัลบั้มนี้เธอประสบความสำเร็จและได้รับการตอบรับจากแฟนเพลงทั่วประเทศ โดยเฉพาะเพลง “เรารักกันไม่ได้” ที่สามารถขึ้นชาร์ตอันดับต้น ๆ สถานีวิทยุทั่วประเทศ รวมถึงยังเป็นเพลงฮิตติดท็อปดาวน์โหลดได้อย่างรวดเร็ว อีกทั้งอัลบั้มนี้ยังมีเพลงโดน ๆ หลายเพลงไม่ว่าจะเป็น น้ำตาไม่ไหลคืน, ผู้ชายผีเสื้อ, ดินห่างเท้า, เงาห่างตัว
ประศาสตร์ ทองปากน้ำ

ประศาสตร์ ทองปากน้ำ (เกิด
20 มิถุนายน พ.ศ. 2499) อดีตสมาชิกสภาผู้แทนราษฎรจังหวัดสุโขทัย
ประวัติ.
เกิดเมื่อวันที่ 10 มิถุนายน พ.ศ. 2499 ที่ตำบลคลองตาล อำเภอศรีสำโรง จังหวัดสุโขทัย เป็นบุตรของนายสนิท กับนางล้วน ทองปากน้ำ สมรสกับนางวรรภา ทองปากน้ำ มีบุตรีชื่อ นางสาวประภาพร ทองปากน้ำ เป็น สมาชิกสภาผู้แทนราษฎรจังหวัดสุโขทัย และ กรรมการใน คณะกรรมการประสานงานสภาผู้แทนราษฎรไทย (รัฐบาล แพทองธาร ชินวัตร)
การศึกษา.
นายประศาสตร์ ทองปากน้ำ สำเร็จการศึกษาชั้นมัธยมศึกษาจาก โรงเรียนศรีสำโรงชนูปถัมภ์ สำเร็จการศึกษาวิทยาศาสตร์บัณฑิต สาขาสัตวศาสตร์ จากสถาบันเทคโนโลยีราชมงคล วิทยาเขตพิษณุโลก เมื่อปี พ.ศ. 2537 และปริญญาโทศึกษาศาสตร์มหาบัณฑิต สาขาการบริหารการศึกษา จากมหาวิทยาลัยนเรศวร ปี พ.ศ. 2540
ประวัติการเมือง.
นายประศาสตร์ ทองปากน้ำ เข้าสู่การเมืองโดยการเป็นสมาชิกพรรคการเมืองหลายพรรค คือ พรรคพลังธรรม พรรคชาติพัฒนา พรรคไทยรักไทย และพรรคมัชฌิมาธิปไตย และได้รับการเลือกตั้งเป็นสมาชิกสภาผู้แทนราษฎรถึง 4 สมัย คือ
ตำแหน่งที่ได้รับ.
นายประศาสตร์ ทองปากน้ำ เคยได้รับการแต่งตั้งให้ดำรงตำแหน่งสำคัญๆ ในสภาผู้แทนราษฎรหลายตำแหน่ง ได้แก่
นายประศาสตร์ ได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงสาธารณสุข (นายมานิต นพอมรบดี) ในรัฐบาลของนายอภิสิทธิ์ เวชชาชีวะ พ.ศ. 2552 ซึ่งนายประศาสตร์เป็นบุคคลหนึ่งที่ได้รับการคาดหมายว่าจะได้รับการเสนอชื่อให้ดำรงตำแหน่ง รัฐมนตรีช่วยว่าการกระทรวงสาธารณสุข แทนนายมานิต นพอมรวดี ที่ประกาศลาออกเมื่อวันที่ 10 มกราคม พ.ศ. 2553
นน บุญจำนงค์

นน บุญจำนงค์ เป็นนักมวยสากลสมัครเล่นทีมชาติไทย ติดทีมชาติครั้งแรกเมื่อปี พ.ศ. 2539 และเป็นน้องชายร่วมสายโลหิตของ มนัส บุญจำนงค์ และถือว่าเป็นลูกหม้อของมวยสากลสมัครเล่นทีมชาติไทยคนหนึ่ง มีจุดเริ่มในการเข้าสู่ทีมชาติคล้ายพี่ชายคือเข้ามาอยู่ในแคมป์ทีมชาติตั้งแต่เด็ก ก่อนจะพัฒนาฝีมือจนกระทั่งติดทีมชาติชุดใหญ่ นน เป็นมวยที่มีหน่วยก้าน และลำหักลำโค่นที่ดี อาวุธครบเครื่องทั้งความรวดเร็วและหนักหน่วง อย่างไรก็ตาม บางครั้ง นน ก็มักเจอปัญหาในเวลาที่เจอคู่ต่อสู้ที่มีความหนักหน่วงและปักหลักแลกหมัดด้วยเหมือนกัน เพราะในเรื่องความทนทานนั้นนนยังดูจะไม่เต็มที่เท่าที่ควร
ประวัติ.
นน บุญจำนงค์ มีชื่อเล่นว่า "เต้ย" เกิดเมื่อวันที่ 12 กรกฎาคม พ.ศ. 2525 ที่อำเภอเมือง จังหวัดราชบุรี เป็นบุตรของนายมโนและนางมาลี บุญจำนงค์ มีพี่ชายและน้องชายอีก 2 คนคือ มนัส และ พันธนินทร์ ทั้งสามพี่น้องหัดชกมวยมาตั้งแต่สมัยเด็ก นน มีชื่อเดิมว่า "มานนท์" และได้เปลี่ยนชื่อมาเป็น นน โดยตัดพยางค์หน้าออก
โอลิมปิก 2008.
โอลิมปิก 2008 ที่ปักกิ่ง ประเทศจีน เป็นโอลิมปิกครั้งแรกของนน ในรอบแรกนนจับสลากได้ผ่าน แต่ในรอบสอง นน แพ้ให้กับ โฮซัม อับดิน นักมวยชาวอียิปต์ไป 10-11 หมัด ตกรอบไปอย่างน่าเสียดาย เพราะเดิมเคยคาดว่านนจะสามารถเอาชนะไปได้อย่างง่ายดาย หลังการชกมีการวิจารณ์ว่าการชกครั้งนี้นนชกไม่เหมือนเดิม โดยเฉพาะไม่มีหมัดหน้าทำคะแนนเลย
มวยสากลอาชีพ.
นนขึ้นชกมวยสากลอาชีพครั้งแรกเมื่อวันที่ 28 ตุลาคมพ.ศ. 2553 ที่โรงแรมมารีออต์ เมืองเออร์วิน รัฐแคลิฟอร์เนีย สหรัฐอเมริกา โดยชกในรุ่น ซูเปอร์เวลเตอร์เวท โดยชนะคะแนน ลอเรนซ์ เลตตูลี นักมวยชาวอเมริกันไปได้ ในการชก กำหนด 4 ยก
กลยุทธ์ตีหญ้าให้งูตื่น

กลยุทธ์ตีหญ้าให้งูตื่น หรือ ต๋าเฉ่าจิงเสอ  เป็นหนึ่งในกลศึกสามก๊ก กลยุทธ์ที่มีความหมายถึงการที่มีสิ่งใดพึงสงสัย ควรจักส่งคนไปทำการสอดแนมให้รู้ชัดแจ้งเพื่อเป็นการกุมสภาพของศัตรูเอาไว้ เมื่อได้ข่าวคราวของฝ่ายศัตรูแล้วจึงนำกำลังทหารบุกเข้าโจมตี เรียกว่า "สงสัยพึงแจ้ง สังเกตจึงเคลื่อน"
คัมภีร์อี้จิงกล่าวไว้ว่า "ใช้มรรควิธีเดิมกลับไปมา 7 วัน เมื่อละเอียดแล้วจึงเข้าใจสิ่งนั้นได้ หากศัตรูสงบนิ่งก็พึงสร้างสถานการณ์ให้ศัตรูเคลื่อนไหวเพื่อให้เกิดช่องโหว่ จากนั้นจึงหาโอกาสเอาชัย" ตัวอย่างการนำเอากลยุทธ์ตีหญ้าให้งูตื่นไปใช้ได้แก่จูกัดเหลียงที่ต้องการดูชั้นเชิงกองกำลังทหารของโจโฉเมื่อคราวเล่าปี่ยกทัพไปตีฮันต๋ง
ตัวอย่างกลยุทธ์.
เมื่อคราวที่เล่าปี่นำกำลังทหารยกทัพไปตีฮันต๋ง โจโฉได้นำกำลังทหารออกไปตีฮันซุยคืนและตั้งค่ายทหารคนละฟากฝั่งแม่น้ำดูเชิงซึ่งกันและกัน จูกัดเหลียงซึ่งเป็นที่ปรึกษาของเล่าปี่ต้องการจะดูชั้นเชิงทางการรบของทหารโจโฉ จึงให้จูล่งนำกำลังทหารห้าร้อยนาย เอากลองและแตรขึ้นไปตั้งทัพที่บริเวณเชิงเขาเหนือน้ำ ครั้นถึงเวลาค่ำคืนและได้ยินเสียงประทัดดังขึ้นเมื่อใด ก็ให้เร่งเป่าแตรตีกลองส่งเสียงให้ดังสนั่นหวั่นไหว แต่ห้ามนำกำลังทหารออกทำศึกด้วยโดยเด็ดขาด ถึงยามเย็นจูกัดเหลียงก็ขึ้นไปอยู่บนเขาสูง ลอบดูความเคลื่อนไหวและชั้นเชิงในการรบของทหารโจโฉ
รุ่งเช้าโจโฉนำกำลังทหารมาท้ารบกับเล่าปี่ แต่เล่าปี่สั่งการให้ทหารภายในกองทัพให้สงบนิ่งไม่ให้แสดงกิริยาใด ๆ รวมทั้งออกไปทำศึกสงครามด้วย ทหารโจโฉเมื่อเห็นเล่าปี่นิ่งเฉยก็แปลกใจจึงตั้งทัพเผชิญหน้ากับเล่าปี่คนละฝั่งแม่น้ำพอถึงยามเย็นก็นำกำลังทหารกลับค่าย จูกัดเหลียงที่ลอบดูชั้นเชิงทหารโจโฉก็คิดลองดีในด้านสติปัญญาในการทำศึก เมื่อถึงเวลาเที่ยงคืนจูกัดเหลียงก็จุดประทัดขึ้นเป็นสัญญาณ จูล่งที่นำกำลังทหารไปซุ่มรอคอยบริเวณเชิงเขาเหนือน้ำได้ยินเสียงประทัด ก็ให้ทหารช่วยกันตีกลองและเป่าแตรขึ้นพร้อมกันส่งเสียงอื้ออึงไปทั่วประดุจกองทัพของศัตรูบุกเข้าโจมตี
ทหารโจโฉพากันตกใจนึกว่าเล่าปี่นำกำลังทหารเข้าจู่โจมจึงเตรียมพร้อมรับศึก แต่เมื่อไม่เห็นกองกำลังทหารเล่าปี่ก็ประหลาดใจ ตกดึกจูล่งก็ทำเสียงอื้ออึงขึ้นอีกทหารโจโฉก็เตรียมพร้อมรบเช่นเดิม จูล่งและทหารทำเสียงดังอื้ออึงรบกวนติด ๆ กันสามวันสามคืน ทำให้กำลังทหารโจโฉไม่ได้หลับนอนคอยเตรียมพร้อมรบอยู่ตลอดเวลา โจโฉนึกครั่นคร้ามในกองกำลังทหารเล่าปี่จึงสั่งให้ถอยทัพจากบริเวณฝั่งแม่น้ำไปไกลถึงสามร้อยเส้น ไปตั้งทัพในทุ่งกว้างเพื่อหลีกเลี่ยงกำลังทหารเล่าปี่ที่ส่งเสียงก่อกวน
จูกัดเหลียงที่ดูชั้นเชิงในการรบของทหารโจโฉก็เห็นได้ทีในการทำศึก จึงให้เล่าปี่ข้ามแม่น้ำไปตั้งค่ายและนำกำลังทหารตีกระหนาบกองกำลังทหารโจโฉจนแตกพ่าย ถอยร่นจากริมฝั่งแม่น้ำซึ่งเป็นจุดยุทธศาสตร์สำคัญในการทำศึกไปตั้งทัพในบริเวณทุ่งกว้างแทน ทำให้จูกัดเหลียงวางกลอุบายในการทำศึกสงครามกับโจโฉได้โดยสะดวก กลยุทธ์ตีหญ้าให้งูตื่นหรือต๋าเฉ่าจิงเสอของจูกัดเหลียง ก็ประสบความสำเร็จในการฉวยโอกาสสังเกตกองกำลังทหารและหาช่องโหว่ในการโจมตีทัพของโจโฉจนแตกพ่ายได้อย่างงดงาม
ชมรมนักวิทยุสมัครเล่น

กิจกรรมวิทยุสมัครเล่น  เป็นงานอดิเรกอย่างหนึ่งของผู้ที่มีความสนใจในการติดต่อสื่อสารด้วยการส่งคลื่นวิทยุติดต่อกัน เพื่อการทดลอง การศึกษา การให้ความช่วยเหลือระหว่างกัน และการพักผ่อน แลกเปลี่ยนความคิดเห็น นักวิทยุสมัครเล่นมักเรียกตัวเองว่า ham 
ชมรมนักวิทยุสมัครเล่น เป็นการรวมตัวกันของนักวิทยุสมัครเล่น เพื่อพบปะพูดคุย และแลกเปลี่ยนความรู้ระหว่างกัน นอกจากนี้ยังมีการรวมตัวกันของนักศึกษาในมหาวิทยาลัยต่างๆ เพื่อร่วมกันทำกิจกรรม ทดลอง ศึกษา ค้นคว้าเกี่ยวกับการติดต่อสื่อสาร และการแพร่กระจายความถี่วิทยุสื่อสารในแต่ละย่านความถี่
พอลลา อับดุล

พอลลา จูลี อับดุล  เกิดเมื่อวันที่ 19 มิถุนายน ค.ศ. 1962 เป็นนักร้องเพลงป็อปเจ้าของรางวัลแกรมมี่ นักเต้น นักออกแบบท่าเต้นที่เคยได้รับรางวัลเอมมี และพิธีกรรายการโทรทัศน์ แต่งงานกับนักแสดงชาย เอมิลิโอ เอสเตเวซ ระหว่างปี 1992-1994 และเธอเคยเป็นลูกกะใภ้ของนักแสดง มาร์ติน ชีน รวมถึงเคยเป็นพี่สะใภ้ของนักแสดง ชาร์ลี ชีน
ในช่วงทศวรรษ 1980 เธอเป็นเชียร์ลีดเดอร์ให้กับทีมบาสเกตบอลเอ็นบีเอที่ชื่อ Los Angeles Lakers จากนั้นเป็นนักออกแบบท่าเต้นในช่วงยุคที่มิวสิกวิดีโอกำลังนิยมอย่างมาก จากนั้นมาเป็นนักร้องเพลงป็อป-อาร์แอนด์บี โดยมีเพลงฮิตในช่วงปลายทศวรรษ 1980 ถึงต้นทศวรรษ 1990 ด้วยยอดขาย 53 ล้านชุดถึงทุกวันนี้ หลังจากที่เธอประสบความสำเร็จเป็นอย่างมาก เธอก็ล้มเหลวกับอาชีพและชีวิตส่วนตัว จนกลับมามีชื่อเสียงใหม่ในยุค 2000 กับหนึ่งในคณะกรรมการรายการโทรทัศน์ที่ชื่อ อเมริกันไอดอล ที่ปัจจุบันมีถึง 7 ฤดูกาลแล้ว 
อับดุลกำลังทำผลงานอัลบั้มใหม่ในช่วงกลางปี 2008 คาดว่าออกขายปลายปี 2008 เสียงของเธออยู่ในช่วงเสียง เมซโซ-โซปราโน่
เน็ตสเคป

เน็ตสเคป คอมมิวนิเคชันส์ คอร์เปอร์เรชัน (เดิมมีชื่อว่า โมเสก คอมมิวนิเคชันส์ คอร์เปอร์เรชัน ) เป็นบริษัทผู้ให้บริการคอมพิวเตอร์อิสระสัญชาติอเมริกันที่มีสำนักงานใหญ่ในเมาน์เทนวิว รัฐแคลิฟอร์เนีย และย้ายไปที่ดะลิส รัฐเวอร์จิเนีย โดยเว็บเบราว์เซอร์ เน็ตสเคป เคยเป็นเว็บที่มีผู้ใช้งานมากที่สุด ก่อนที่จะเสียตำแหน่งให้กับอินเทอร์เน็ตเอกซ์พลอเรอร์และเว็บคู่แข่งอื่น ๆ ในสงครามเบราว์เซอร์ครั้งที่หนึ่ง ซึ่งทำให้ส่วนแบ่งการตลาดของเว็บลดลงจากมากกว่าร้อยละ 90 ในช่วงกลางคริสต์ทศวรรษ 1990 กลายเป็นน้อยกว่าร้อยละ 1 ใน ค.ศ. 2006 บริษัทนี้ยังพัฒนาเอสเอสแอลที่ใช้เพื่อความปลอดภัยในการสื่อสารออนไลน์ ก่อนที่ทีแอลเอสจะเข้ามาแทนที่
มีการซื้อขายหุ้นของเน็ตสเคปใน ค.ศ. 1995 จนกระทั่ง AOL เข้ามาซื้อกิจการใน ค.ศ. 1999 แต่ในเดือนกุมภาพันธ์ ค.ศ. 1998 ประมาณหนึ่งปีก่อนการซื้อกิจการของ AOL เน็ตสเคปได้เผยแพร่รหัสต้นฉบับสำหรับตัวเบราว์เซอร์และก่อตั้งบริศัทมอซิลลา เพื่อประสานงานการพัฒนาผลิตภัณฑ์ในอนาคต บริษัทมอซิลลาเขียนรหัสต้นฉบับของทั้งเบราว์เซอร์ใหม่ทั้งหมดตามเร็นเดอริงเอนจินเกกโก เมื่อ AOL ลดขนาดการมีส่วนร่วมกับบริษัทมอซิลลาในช่วงต้นคริสต์ทศวรรษ 2000 ทางบริษัทจึงไปจัดตั้งมูลนิธิมอซิลลาในเดือนกรกฎาคม ค.ศ. 2003 เพื่อให้แน่ใจว่ามีความเป็นอิสระอย่างต่อเนื่องด้วยความช่วยเหลือทางการเงินและอื่น ๆ จาก AOL
เว็บเบราว์เซอร์เน็ตสเคปยังคงพัฒนาจนกระทั่งเดือนธันวาคม ค.ศ. 2007 เมื่อ AOL ประกาศว่าบริษัทจัหยุดให้การสนับสนุนในช่วงต้น ค.ศ. 2008 ณ ค.ศ. 2011 AOL ยังคงใช้ตราเน็ตสเคปเพื่อทำการตลาดกับผู้ให้บริการอินเทอร์เน็ตแบบลดราคา
วรพจน์ เพชรขุ้ม

ร้อยตรี วรพจน์ เพชรขุ้ม เกิดวันที่ 18 พฤษภาคม พ.ศ. 2524 ที่อำเภอพนม จังหวัดสุราษฎร์ธานี อดีตนักกีฬามวยสากลสมัครเล่นชาวไทย เจ้าของเหรียญเงินในแข่งขันกีฬาโอลิมปิกฤดูร้อน เมื่อปี พ.ศ. 2547 ที่สาธารณรัฐเฮลเลนิก และได้รับเกียรติให้เป็นผู้เชิญธงชาติไทยนำขบวนนักกีฬาทีมชาติไทย ในพิธีเปิดโอลิมปิกฤดูร้อน 2008 และในการแข่งขันมวยสากลในเอเชียนเกมส์ 2010 วรพจน์ชนะนักมวยจากประเทศจีน ซึ่งเป็นเจ้าภาพ และวรพจน์ได้รับรางวัลเหรียญทองจากการแข่งขันในครั้งนี้ด้วยเช่นกัน นับเป็นเหรียญทองแรกของวรพจน์ในเอเชียนเกมส์ เหรียญทองเดียวของมวยสากลสมัครเล่นไทยในการแข่งขันครั้งนี้ และเหรียญทองสุดท้ายของทีมชาติไทยในการแข่งขันครั้งนี้ ปัจจุบันรับราชการเป็นอาจารย์ประจำ กองการพลศึกษา ส่วนการศึกษา โรงเรียนนายร้อยพระจุลจอมเกล้า
ประวัติ.
สำเร็จการศึกษาระดับประถมศึกษาจากโรงเรียนบ้านใหญ่ และเข้าศึกษาในมัธยมศึกษาที่โรงเรียนพนมศึกษา (มัธยมศึกษาปีที่ 1) ก่อนย้ายไปโรงเรียนท่าฉางวิทยาคาร (มัธยมศึกษาปีที่ 2) และโรงเรียนกีฬาจังหวัดอุบลราชธานี
สำเร็จการศึกษาระดับปริญญาตรี มหาวิทยาลัยราชภัฏพิบูลสงคราม และระดับปริญญาโทที่วิทยาลัยทองสุข
โอลิมปิกฤดูร้อน.
โอลิมปิกฤดูร้อน 2004.
วรพจน์ลงแข่งขันในรุ่นแบนตั้มเวท 54 กิโลกรัม ในการแข่งขันโอลิมปิกฤดูร้อน 2004 ที่กรุงเอเธนส์ ประเทศกรีซ โดยขึ้นแข่งขันกับคู่ชกดังต่อไปนี้
โอลิมปิกฤดูร้อน 2008.
ก่อนการแข่งขันโอลิมปิกฤดูร้อน 2008 ที่กรุงปักกิ่ง สาธารณรัฐประชาชนจีน วรพจน์ประกาศว่า ตนจะคว้าเหรียญทองให้ได้ เพื่อนำไปเป็นกำลังใจให้คุณพ่อที่ป่วยเป็นโรคมะเร็ง วรพจน์สามารถผ่านรอบแรกไปโดยไม่ต้องชก เนื่องจากจับสลากได้ผ่านโดยอัตโนมัติ ในรอบสองสามารถเอาชนะ วิตโตริโอ จาฮิน ปาร์ริเนลโล จากอิตาลี ไปได้ขาดลอย 12-1 หมัด แต่รอบสาม หรือรอบ 8 คนสุดท้าย วรพจน์กลับแพ้ให้กับ แยนคีล ลีออน อลาร์คอน จากคิวบา 2-10 หมัด ที่เป็นตัวแทนของกิลเลอร์โม ริกอนเดอ๊อกซ์ คู่ชิงชนะเลิศที่สามารถเอาชนะวรพจน์ไปได้เมื่อ 4 ปีที่แล้ว โดยภายหลังการชก วรพจน์ถึงกับร่ำไห้ ที่ไม่สามารถคว้าเหรียญรางวัลใดได้เลย
โอลิมปิกฤดูร้อน 2012.
ในการแข่งขันโอลิมปิกฤดูร้อน 2012 ที่กรุงลอนดอน สหราชอาณาจักร วรพจน์ไม่อาจผ่านไปในรอบสุดท้ายในการแข่งขันได้ ด้วยเป็นฝ่ายแพ้ ชีวา ธาปา นักมวยชาวอินเดีย อายุ 18 ปี ไป 10-16 หมัด ในการแข่งขันคัดเลือกตัวที่ประเทศคาซัคสถาน เมื่อต้นเดือนเมษายน ปีเดียวกัน
ผลงาน.
กรณีถ่ายแบบ.
ในกลางปี พ.ศ. 2552 วรพจน์ตกเป็นข่าวฮือฮาตามหน้าหนังสือพิมพ์ว่าได้ไปถ่ายแบบในกับนิตยสารฉบับหนึ่งในแบบวาบหวิว ทำให้ทางสมาคมมวยสากลสมัครเล่นลงโทษห้ามชกเป็นเวลา 3 เดือน
กรณีการเลื่อนยศ.
กรณีข่าวดังการเลื่อนยศไวของ ร.ต.อ.หญิง แคท อาทิติยา เบ็ญจะปัก อายุ 27 ปี ฝ่ายเลขานุการด้านประชาสัมพันธ์ สำนักงานเลขานุการตำรวจแห่งชาติ ที่ผ่านหลักสูตร กอส. สามารถเลื่อนตำแหน่งจากชั้นประทวน ส.ต.ต.ถึง ร.ต.อ.หญิง โดยใช้เวลาเพียง 4 ปี
จ.ส.ต. วรพจน์ ระบุว่า ช่วงหนึ่งที่รู้สึกแย่ที่สุด คือ มีรุ่นน้องไปแข่งโอลิมปิกแต่ไม่ได้เหรียญ ได้เหรียญซีเกมส์ แต่รุ่นน้องคนนี้ เขาได้ติดยศเป็นนายทหาร ซึ่งระบบการเลื่อนยศ มันไม่แฟร์ ถ้าบอกทำประโยชน์เพื่อประเทศชาติ ตนก็ทำ แต่การเลื่อนยศ มันไม่ใช่อยู่ที่ผลงาน หรือทำประโยชน์ เพื่อชาติ มันอยู่ที่ดวง
“ผมก็จบปริญญาโทตั้งแต่ปี 51 ตอนนี้หมดศรัทธาหมดใจแล้ว เตรียมยื่นใบลาออกจากราชการในเร็วๆ นี้ ขอฝากความหวัง หากรัฐบาลใหม่ จะเข้ามาแก้ไขดูแลเรื่องการเลื่อนยศให้เป็นธรรม”
ดนตรีอินเทลลิเจนต์แดนซ์

ดนตรีอินเทลลิเจนต์แดนซ์  ในบางครั้งเีรียกว่า ไอดีเอ็ม (IDM) หริอ เบรนแดนซ์ (Braindance) เป็นคำที่อธิบายแนวเพลงอิเล็กทรอนิกส์ที่เกิดขึ้นในช่วงต้นทศวรรษ 1990 แต่เดิมแนวเพลงได้รับอิทธิพลจากการพัฒนาในดนตรีอิเล็กทรอนิกส์แดนซ์ เช่น ดีทรอยต์เทคโน และเบรกบีตหลากหลายรูปแบบที่เกิดขึ้นใหม่ในสหราชอาณาจักรในช่วงเวลานั้น คำว่า IDM กล่าวกันว่ามีต้นกำเนิดในสหรัฐอเมริกาในปี 1993 ที่มีการก่อตัวของ "ไอดีเอ็มลิสต์" (IDM list) เป็นบัญชีจ่าหน้าอิเล็กทรอนิกส์ที่แต่เดิมเหมาสำหรับการอภิปรายของเพลง (แต่ไม่จำกัดเฉพาะ) จำนวนของศิลปินอังกฤษที่โดดเด่น โดยเฉพาะอย่างยิ่งค่ายเพลงวอร์ปเรเคิดส์ได้ปรากฏในปี 1992 กับอัลบั้มรวมเพลงที่เรียกชื่อว่า "Artificial Intelligence"
การใช้คำ "ดนตรีอินเทลลิเจนต์แดนซ์" (Intelligent Dance Music) ได้รับการวิจารณ์จากนักดนตรีอิเล็กทรอนิกส์เช่น เอเฟ็กซ์ ทวิน และเป็นที่เห็นโดยศิลปินเช่น ไมค์ พาราดินาส เป็นที่แปลกประหลาดในสหรัฐ
พญาไม้

พญาไม้ (ชื่อวิทยาศาสตร์: "Podocarpus neriifolius") เป็นพืชที่กระจายพันธุ์ในอินเดีย จีนตอนใต้ คาบสมุทรอินโดจีน อินโดนีเซียจนถึงหมู่เกาะโซโลมอน ลักษณะเป็นไม้ต้นสูง 25-30 เมตร ใบรูปใบหอกหรือรูปแถบ หนา ยาว 7-20 เซนติเมตร ปลายใบแหลม โคนใบรูปลิ่ม ออกเรียงเวียน โคนเพศผู้ออกตามซอกใบเป็นกลุ่ม 2-3 ช่อ ยาว 2.5-5 เซนติเมตร กลีบประดับออกเรียงเวียนจำนวนมาก เมล็ดเปลือยอยู่บนฐานที่พัฒนามาจากเกล็ดของออวุล ออกเดี่ยว ๆ ก้านยาว 1-2 เซนติเมตร ที่โคนมีใบประดับรูปลิ่มแคบ 2 ใบ เมล็ดมีเยื่อหุ้มคล้ายผลผนังชั้นในแข็ง รูปไข่ถึงเกือบกลม ยาว 1-1.5 เซนติเมตร เมื่อสุกมีสีม่วงแดง
กีฬามวยสากลสมัครเล่นในโอลิมปิกฤดูร้อน 2008 - ไลท์ฟลายเวท

มวยสากลสมัครเล่น รุ่น ไลท์ฟลายเวท 48 กิโลกรัม เป็นรุ่นที่น้ำหนักน้อยที่สุดในกีฬามวยสากลสมัครเล่นในโอลิมปิกฤดูร้อน 2008 ทำการแข่งขันที่ เวิร์คเกอร์อินดอร์อารีน่า
ในรุ่นนี้ นักชกชาวไทยที่ผ่านการคัดเลือกเข้ามาคือ อำนาจ รื่นเริง
กองทัพพิราบน้อย

กองทัพนกพิราบน้อย  เป็นการจับมือกันของ วอลท์ ดิสนีย์ และทีมผู้สร้าง เชร็ค กับ เชร็ค 2 เพื่อหวังสร้างกระแสแอนิเมชั่น กับเรื่องราวแห่งความกล้าหาญของนกพิราบ แห่งสงครามโลกครั้งที่ 2
อังคาร ชมพูพวง

จ่าอากาศเอก อังคาร ชมพูพวง ชื่อเล่น กี้ เกิดเมื่อวันที่ 20 มกราคม พ.ศ. 2524 ที่ตำบลเขาพระงาม อำเภอเมือง จังหวัดลพบุรี เป็นนักมวยสากลสมัครเล่นทีมชาติไทย เดิมเคยชกมวยไทยมาก่อนในชื่อ "ผจญศึก ลูกพระบาท" เคยได้แชมป์ในรุ่นเวลเตอร์เวท ของเวทีลุมพินี 
จากนั้นได้สร้างชื่อครั้งแรกจากการเป็นนักกีฬาวูซูทีมชาติที่ได้รับเหรียญทองจากการแข่งขันเอเชียนเกมส์ 2002 ที่ เมืองปูซาน ประเทศเกาหลีใต้ จากนั้นได้เปลี่ยนมาชกมวยสากลสมัครเล่นในรุ่นเวลเตอร์เวทจนติดทีมชาติแข่งขันเอเชียนเกมส์ 2006 ที่กรุงโดฮา ประเทศกาตาร์ และมีโอกาสสร้างประวัติศาสตร์ถ้าได้เหรียญทองอีก ก็จะเป็นนักกีฬาคนแรกในประวัติศาสตร์ของทวีปเอเชียที่ได้เหรียญทองเอเชียนเกมส์ถึง 2 ครั้ง จาก 2 ประเภทกีฬา แต่อังคารก็ทำได้เพียงเหรียญเงิน
จากนั้นได้เหรียญทองจากการแข่งขันซีเกมส์ 2007 ที่จังหวัดนครราชสีมา ที่ไทยเป็นเจ้าภาพ อังคารได้มีโอกาสติดทีมชาติเข้าแข่งขันโอลิมปิก 2008 ที่กรุงปักกิ่ง ประเทศจีน ในรุ่นมิดเดิลเวท แทนที่สุริยา ปราสาทหินพิมาย เจ้าของเหรียญทองแดงในรุ่นนี้จากการแข่งขันโอลิมปิก 2004 ที่กรุงเอเธนส์ ประเทศกรีซ ที่ต้องถอนตัวไปเนื่องจากบาดเจ็บจากอุบัติเหตุ 
และในการแข่งขันครั้งนี้ ในรอบแรกอังคารสามารถเอาชนะ โช เดือก จิน นักมวยชาวเกาหลีใต้ไปได้ 9-3 หมัด และนับเป็นคนแรกในทีมมวยสากลสมัครเล่นไทย แต่ในรอบสอง อังคารต้องตกรอบเพราะพ่ายแพ้ให้แก่ วิเจนเดอร์ กุมาร นักมวยชาวอินเดียไป 13-3 หมัด เนื่องจากรูปร่างที่สู้ไม่ได้
ต่อมาอังคารจึงหันกลับไปชกมวยไทยอีกครั้ง และเกือบถึงขั้นเป็นอันตรายถึงแก่ชีวิต เมื่อเดือนกรกฎาคม พ.ศ. 2553 ได้ไปชกมวยเค-วัน ที่กรุงลิสบอน ประเทศโปรตุเกส ในแบบมวยรอบคัดเลือกผู้ชนะเพื่อที่จะเข้ารอบชิงชนะเลิศที่ประเทศญี่ปุ่น ในรอบชิงดำ อังคารปักหลักแลกหมัดกับ คาร์โก้ ดราโก้ นักมวยชาวเนเธอร์แลนด์ เชื้อสายอาร์เมเนีย อย่างดุเดือด ก่อนจะแพ้คะแนนไปหวุดหวิด หลังลงเวทีเกิดอาการเจ็บหน้าอกจนทรุด แต่อังคารได้ปฏิเสธที่จะได้รับการตรวจจากแพทย์ และยังแข็งใจเดินทางกลับมายังประเทศไทยได้ เมื่อกลับมาถึงแล้ว ร่างกายทนไม่ไหวจนสลบล้มลงไป ญาติ ๆ ได้นำตัวส่งโรงพยาบาลลำนารายณ์ แพทย์ได้ทำการเอ็กซ์เรย์ พบว่าปอดฉีกและมีเลือดคั่งในปอด ต้องผ่าตัดด่วนเอาเลือดที่คั่งออก และนำส่งเข้าห้องไอซียูทันที 
ในส่วนของการชกรายการนี้ จึงเป็น เข้ม ศิษย์สองพี่น้อง ที่ได้รับสิทธิชกแทน
ภาษาอูรักลาโวยจ

ภาษาอูรักลาโวยจ หรือ ภาษาอูรักลาโว้ย เป็นภาษามลายูพื้นเมืองดั้งเดิมภาษาหนึ่งที่ใช้กันในภาคใต้ของประเทศไทย มีผู้พูดราว 5,000 คน (พ.ศ. 2555) โดยเฉพาะในเกาะภูเก็ต จังหวัดภูเก็ต และเกาะลันตา จังหวัดกระบี่ นอกจากนี้ยังมีผู้พูดในท้องที่อื่นทางภาคใต้ฝั่งตะวันตกอย่างเกาะอาดัง จังหวัดสตูล เป็นต้น ไม่พบในประเทศมาเลเซีย 
ภาษาอูรักลาโวยจจัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาเลย์อิก ผู้พูดภาษานี้เป็นภาษาแม่คือชาวอูรักลาโวยจซึ่งเป็นกลุ่มชาติพันธุ์กลุ่มหนึ่งในประเทศไทย พวกเขานับถือความเชื่อดั้งเดิม ศาสนาพุทธ ศาสนาคริสต์ และศาสนาอิสลาม
สัทวิทยา.
สระ.
สระเดี่ยว.
ความสั้นยาวของเสียงสระไม่ทำให้ความหมายของคำเปลี่ยนแปลง แต่เสียงสระในพยางค์เปิดมักยาวกว่าเสียงสระในพยางค์ปิด และในขณะเดียวกัน เสียงสระที่มีพยัญชนะนาสิกเป็นพยัญชนะท้ายมักยาวกว่าเสียงสระที่มีพยัญชนะหยุดเป็นพยัญชนะท้าย
สระประสม.
หน่วยเสียงสระประสมภาษาอูรักลาโวยจถิ่นบ้านสังกาอู้มี 2 หน่วยเสียง ได้แก่ และ 
ลักษณ์เหนือหน่วยแยกส่วน.
ภาษาอูรักลาโวยจไม่มีวรรณยุกต์ แต่มีการเน้นพยางค์ (stress) และการใช้ทำนองเสียง (intonation) ทำให้ฟังแล้วคล้ายกับมีวรรณยุกต์ ตัวอย่างเช่น คำที่มี 2–3 พยางค์ จะเน้นที่พยางค์สุดท้าย, คำสุดท้ายของประโยคคำถาม จะมีทำนองเสียงสูงขึ้น, คำสุดท้ายของประโยคปฏิเสธ จะมีทำนองเสียงลงต่ำกว่าปกติ เป็นต้น แม้ว่าการเปลี่ยนทำนองเสียงในประโยคสามารถทำให้ความหมายของประโยคนั้นเปลี่ยนแปลงไปได้ แต่การออกเสียงเน้นที่พยางค์ใดก็ตามของคำไม่ทำให้ความหมายของคำนั้นเปลี่ยนแปลง
ระบบการเขียน.
เดิมทีภาษาอูรักลาโวยจไม่มีตัวเขียน นับวันจะยิ่งสูญหาย จึงเกิดโครงการ "แนวทางในการศึกษาศักยภาพของชุมชนเพื่อการอนุรักษ์และฟื้นฟูภาษา วัฒนธรรม และภูมิปัญญาท้องถิ่นอย่างมีส่วนร่วมของชาวอูรักลาโวยจ บ้านสังกาอู้ ต.เกาะลันตาใหญ่ อ.เกาะลันตา จ.กระบี่" ซึ่งได้รับการสนับสนุนจากสำนักงานกองทุนสนับสนุนการวิจัย (สกว.) ฝ่ายวิจัยเพื่อท้องถิ่น และศูนย์ศึกษาและฟื้นฟูภาษาและวัฒนธรรมในภาวะวิกฤต สถาบันวิจัยภาษาและวัฒนธรรมเอเชีย มหาวิทยาลัยมหิดล และได้จัดทำมาตรฐานการเขียนภาษาอูรักลาโวยจด้วยอักษรไทยขึ้นตามระบบเสียงภาษาอูรักลาโวยจที่พูดกันอยู่ในหมู่ที่ 7 บ้านสังกาอู้ ตำบลเกาะลันตาใหญ่ อำเภอเกาะลันตา จังหวัดกระบี่ เป็นหลัก
ตัวเขียนภาษาอูรักลาโวยจอักษรไทยตามที่คณะกรรมการพัฒนาระบบเขียนและจัดทำคู่มือภาษาชาติพันธุ์ด้วยอักษรไทย ศูนย์ศึกษาและฟื้นฟูภาษาและวัฒนธรรมในภาวะวิกฤต มหาวิทยาลัยมหิดล ได้กำหนดไว้ มีรายละเอียดดังต่อไปนี้
ภาษาปะหล่องปาเล

ภาษาปะหล่องปาเล (Pale Palaung) หรือ ภาษาปะหล่องเงิน ภาษาดลัง มีผู้พูดทั้งหมด 267,539 คน พบในพม่า 257,539 คน (2543) อยู่ทางใต้ของรัฐชาน พบในจีน 5,000 คน (พ.ศ. 2538) ในยูนนานตะวันตก ส่วนใหญ่พูดภาษาไทลื้อ ภาษาจิ่งเผาะ หรือภาษาจีนได้ด้วย ในไทยพบ 5,000 คน (พ.ศ. 2532) ใกล้เคียงกับภาษาปะหล่องชเวและภาษาปะหล่องรูไม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยปะหล่อง เรียงประโยคแบบประธาน-กริยา-กรรม
มิตรภาพรักโลมา

มิตรภาพรักโลมา  เป็นภาพยนตร์ดรามาสัญชาติอเมริกันใน ค.ศ. 2007 ที่เขียนบทโดย Wendell Morris และ Michael Sellers แสดงนำโดย Carly Schroeder, Adrian Dunbar, George Harris, Katharine Ross และ Christine Adams "มิตรภาพรักโลมา"กำกับโดย Sellers
ภาคต่อชื่อ "Beneath the Blue" เผยแพร่ในวันที่ 24 ตุลาคม ค.ศ. 2010 โดยมีนักแสดงนำคือ Paul Wesley และ Caitlin Wachs
คำตอบรับ.
"มิตรภาพรักโลมา"ได้รับคำวิจารณ์จากนักวิจารณ์โดยทั่วไปในแง่ลบ Rotten Tomatoes ให้เรตติงไป 29% จากรีวิว 17 อัน โดยมีเรตติงเฉลี่ยที่ 4.6/10 Metacritic ให้คะแนนไป 54 จาก 100 คะแนน อิงจากนักวิจารณ์ 5 คนที่มีเสียงวิจารณ์ผสม
แม่น้ำน้อย

แม่น้ำน้อย เป็นแม่น้ำสายเล็ก ๆ ที่แยกจากแม่น้ำเจ้าพระยาที่อำเภอเมืองชัยนาท จังหวัดชัยนาท ไหลผ่านอำเภอสรรคบุรี เข้าเขตจังหวัดสิงห์บุรี ผ่านอำเภอบางระจัน อำเภอค่ายบางระจัน และอำเภอท่าช้าง แล้วเป็นเส้นแบ่งเขตระหว่างอำเภอโพธิ์ทอง จังหวัดอ่างทอง กับอำเภอท่าช้างและอำเภอพรหมบุรี จังหวัดสิงห์บุรี เข้าเขตจังหวัดอ่างทอง ผ่านอำเภอโพธิ์ทองและอำเภอวิเศษชัยชาญ จากนั้นเข้าเขตจังหวัดพระนครศรีอยุธยา ผ่านอำเภอผักไห่ อำเภอเสนา และอำเภอบางบาล แล้วไปรวมกับแม่น้ำเจ้าพระยาอีกครั้งที่อำเภอบางไทร
แม่น้ำน้อยมีความยาวทั้งสิ้น 155 กิโลเมตร ความกว้างประมาณ 80 เมตร มีน้ำตลอดทั้งปี มีชื่อเรียกต่างกันตามท้องถิ่น เช่น ตอนที่ไหลผ่านอำเภอผักไห่ จังหวัดพระนครศรีอยุธยา เรียกว่า "แม่น้ำแควผักไห่" หรือตอนที่ไหลผ่านอำเภอเสนา จังหวัดพระนครศรีอยุธยาเช่นกัน เรียกว่า "คลองสีกุก" หรือ "แควสีกุก" เป็นต้น และยังมีแควสาขาเป็นคลองสายต่าง ๆ ที่ไหลและแยกตัวกันอีก เช่น คลองบางปลากด คลองศาลาแดง คลองไชโย เป็นต้น
นอกจากนี้ แม่น้ำน้อยยังเป็นสถานที่แห่งแรกที่มีการค้นพบปลาในสกุล "Sikukia" หรือปลาน้ำฝาย อันเป็นปลาน้ำจืดในวงศ์ปลาตะเพียน (Cyprinidae) โดย ดร.ฮิวจ์ แมคคอร์มิค สมิธ นักวิชาการประมงชาวอเมริกัน จึงมีการตั้งชื่อสกุลปลาให้เป็นเกียรติว่า "สีกุกเกีย"
ถนนสืบศิริ

ถนนสืบศิริ (Thanon Suep Siri) เป็นถนนส่วนหนึ่งของ ทางหลวงแผ่นดินหมายเลข 304 อยู่ในช่วงสุดท้ายจากจำนวนถนนทั้งหมด 8 ช่วง เริ่มจากแยกเข้าเมืองปักธงชัย อำเภอปักธงชัย จนถึง สามแยกวัดใหม่อัมพวัน อำเภอเมืองนครราชสีมา จังหวัดนครราชสีมา</br>
ชื่อถนน "สืบศิริ" ตั้งขึ้นเพื่อเป็นเกียรติแก่ นายจำรัส สืบศิริ อดีตนายช่างกำกับการเขตการทางนครราชสีมา ช่วงปี พ.ศ. 2490-2502 ซึ่งเป็นผู้ควบคุมการก่อสร้างถนนเส้นนี้ 
รายละเอียด.
ถนนสืบศิริ แบ่งออกเป็น 2 ส่วน มีความยาวถนนรวมประมาณ 30 กิโลเมตร ได้แก่
ทางแยกเข้าเมืองปักธงชัย–ทางต่างระดับนครราชสีมา.
ถนนส่วนนี้อยู่ในเขต อำเภอปักธงชัย และ อำเภอเมืองนครราชสีมา มีความยาวถนนประมาณ 26 กิโลเมตร</br>ลักษณะผิวจราจรเป็นแบบลาดยางแอสฟัลติก คอนกรีต (Asphaltic Concrete) ขนาด 4 ช่องทางจราจร พร้อมไหล่ทางสำหรับรถมอเตอร์ไซค์ (ในช่วงเขตเทศบาลตำบลเมืองปัก จะมีระบบระบายน้ำและทางเท้า เพิ่มเติมมาด้วย) </br>
<br>จุดเริ่มต้น เริ่มจากทางแยกเข้าเมืองปักธงชัย (ถนนสาย 304 เดิม) อำเภอปักธงชัย เรื่อยไปบรรจบกับทางเลี่ยงเมือง (ถนนสาย 304) ที่บริเวณหน้าโรงพยาบาลปักธงชัย ถนนจากช่วงนี้จนถึงเขตเทศบาลนครนครราชสีมา มีชื่อเรียกว่า"ถนนราชสีมา-ปักธงชัย" จากนั้นมุ่งขึ้นเหนือตัดกับ ทางหลวงแผ่นดินหมายเลข 24 เข้าสู่อำเภอเมืองนครราชสีมา สิ้นสุดที่ ทางต่างระดับนครราชสีมา (จุดเชื่อมต่อกับ ทางหลวงแผ่นดินหมายเลข 2และ ทางหลวงแผ่นดินหมายเลข 2 สายเลี่ยงเมือง) บริเวณกิโลเมตรที่ 7 อำเภอเมืองนครราชสีมา จังหวัดนครราชสีมา ถนนช่วงในเขตเทศบาลนครนครราชสีมาระยะทางประมาณ 1 กิโลเมตรนั้นมีชื่อเรียกว่า "ถนนปักธงชัย"
</br><br>สถานที่สำคัญ
แยกทางต่างระดับนครราชสีมา–สามแยกวัดใหม่อัมพวัน.
ถนนส่วนนี้อยู่ในเขต เทศบาลนครนครราชสีมา มีความยาวถนนประมาณ 4 กิโลเมตร ลักษณะผิวจราจรเป็นแบบลาดยางแอสฟัลติก คอนกรีต (Asphaltic Concrete) และ คอนกรีตเสริมเหล็ก ขนาด 4 และ 6 ช่องทางจราจร (ช่วงสามแยกวัดใหม่อัมพวัน ถึง แยกหน้าสำนักงานชลประทาน เป็น 4ช่องจราจร และช่วงแยกหน้าสำนักงานชลประทาน ถึง ด้านหลังธนาคารกรุงศรีอยุธยา เป็น 6 ช่องจราจร) มีช่องทางสำหรับจอดรถ พร้อมระบบระบายน้ำ และ ทางเท้า
ถนนสืบศิริส่วนนี้ เคยอยู่ในความรับผิดชอบของแขวงการทางนครราชสีมาที่ 2 กรมทางหลวง มีหมายเลขถนน คือ หมายเลข 2310 ในปัจจุบันทางเทศบาลนครนครราชสีมาเป็นผู้รับผิดชอบ และ ดูแลถนนส่วนนี้แทน</br>
<br>จุดเริ่มต้น เริ่มจากแยก ทางต่างระดับนครราชสีมา หรือที่เรียกกันทั่วไปว่า "สามแยกปัก" ไปทางขวาเรื่อยไปตามทิศตะวันออกถึงสำนักงานชลประทานที่ 8 จากนั้นแยกออกเป็นสองทาง บริเวณหน้าสำนักงานชลประทาน (สามแยกชลประทาน) โดย
<br>สถานที่สำคัญ
ถนนจอมสุรางค์ยาตร

ถนนจอมสุรางค์ยาตร หรือ ถนนจอมสุรางค์ เป็นถนนสายหลักแนวระหว่างทิศตะวันออก - ทิศตะวันตก ในเขตเมืองใหม่ นอกคูเมืองและแนวกำแพงเมืองนครราชสีมา บริเวณทิศตะวันตกของตัวเมืองเก่า ตัดผ่านชุมชนหนาแน่นภายในเขตเทศบาลนครนครราชสีมา ผิวจราจรแบบลาดยางแอสฟัลติก คอนกรีต (Asphaltic Concrete) จำนวน 2 ช่องทางจราจร และ ช่องทางสำหรับจอดรถทั้ง 2 ฝั่ง พร้อมระบบระบายน้ำ และทางเท้าสำหรับคนเดิน มีความยาวถนนประมาณ 1.5 กิโลเมตร 
สำหรับชื่อถนนนั้น สมเด็จพระศรีพัชรินทราบรมราชินีนาถ ในรัชกาลที่ 5 ได้พระราชทานชื่อ "ถนนจอมสุรางค์ยาตร" และ ทรงเปิดถนนเส้นนี้ เมื่อครั้งที่เสด็จพระราชดำเนินมายังเมืองนครราชสีมา และ พิมาย เมื่อ ปี พ.ศ. 2454
จุดเริ่มต้นของถนนจอมสุรางค์ยาตร เริ่มจาก ถนนราชดำเนิน ตัดผ่าน ถนนบัวรอง ถนนโยธาและ ถนนเทศบาลไปตามทิศตะวันตก แล้วเลียบทางรถไฟสายภาคตะวันออกเฉียงเหนือ ช่วงระหว่าง สถานีรถไฟนครราชสีมาและ สถานีรถไฟชุมทางถนนจิระ บริเวณด้านหลังสำนักงานเทศบาลนครนครราชสีมา ไปบรรจบกับ ถนนโพธิ์กลาง และ ถนนสุรนารี
ถนนจอมสุรางค์ยาตร เป็นถนนเส้นที่ 3 จากบริเวณแยกที่ถนนจำนวน 5 สายมาบรรจบกัน หรือที่เรียกกันโดยทั่วไปว่า ห้าแยกหัวรถไฟ
พาราลิมปิกฤดูร้อน 2008

<ns>10</ns>
 <id>189661</id>
 <redirect title="แม่แบบ:Infobox games" />
 <revision>
 <id>10570827</id>
 <parentid>10120151</parentid>
 <timestamp>2023-02-07T15:10:23Z</timestamp>
 <contributor>
 <username>Ginphuaktidfun</username>
 <id>399044</id>
 </contributor>
 <comment>เปลี่ยนเป้าหมายการเปลี่ยนทางจาก เป็น </comment>
 <origin>10570827</origin>
 <model>wikitext</model>
 <format>text/x-wiki</format>
พาราลิมปิกฤดูร้อน 2008 (#เปลี่ยนทาง ,) เป็นการจัดการแข่งขันกีฬาพาราลิมปิกครั้งที่ 13 ที่เมืองปักกิ่ง สาธารณรัฐประชาชนจีน เป็นเจ้าภาพ เริ่มตั้งแต่วันที่ 6 กันยายน ถึง 17 กันยายน พ.ศ. 2551 และ หู จิ่นเทา เป็นประธานในพิธีเปิดการแข่งขัน 
เมื่อวันที่ 26 มิถุนายน พ.ศ. 2548 คณะกรรมการโอลิมปิกสากลประกาศคำขวัญของโอลิมปิกฤดูร้อน 2008 คือ "One World, One Dream"  ซึ่งใช้คำขวัญนี้ในการแข่งขันพาราลิมปิกครั้งที่ 13 อีกด้วย 
การแข่งขันครั้งนี้มีนักกีฬาจากทุกทวีปเข้าร่วมการแข่งขันรวมแล้ว 3,985 คน จาก 148 ประเทศ ซึ่งจะเป็นการแข่งขันพาราลิมปิกที่มีนักกีฬาเข้าร่วมมากที่สุด
สัญลักษณ์การแข่งขัน.
สัญลักษณ์.
"Sky, Earth, and Human Beings" (天、地、人) เป็นสัญลักษณ์ของการแข่งขันพาราลิมปิกฤดูร้อน 2008 ซึ่งมีการออกแบบหลากหลายสี "之" (พินอิน: zhī) ทันสมัยเหมือนกับนักกีฬาที่มีร่างกายที่แข็งแรงเคลื่อนไหว สีแดง, สีน้ำเงิน, และสีเขียวในสัญลักษณ์แทน ดวงอาทิตย์, ท้องฟ้า, และโลก
สโลแกน.
"One World One Dream" เป็นสโลแกนในการแข่งขันพาราลิมปิกฤดูร้อน 2008 ซึ่งเป็นสโลแกนเดียวกับการแข่งขันโอลิมปิกฤดูร้อน 2008 ด้วย
มาสคอต.
มาสคอตของพาราลิมปิกฤดูร้อน 2008 เป็นตัวการ์ตูนรูปวัวชื่อ "ฝูหนิวเล่อเล่อ" (福牛乐乐) ความหมายคร่าวๆหมายถึง "โชคดี" ส่วนวัวหมายถึง "ความสุข"
เพลงประจำการแข่งขัน.
เพลงประจำการแข่งขันพาราลิมปิกฤดูร้อน 2008 คือ เพลง 'Flying with the Dream' ขับร้องโดย หลิว เต๋อหัว นักร้องชาวจีนกวางตุ้งที่รู้จักกันดี
การวิ่งคบเพลิง.
การวิ่งคบเพลิงในพาราลิมปิกฤดูร้อน 2008 เริ่มต้นจากที่ หอสักการะฟ้าเทียนถัน ในวันที่ 28 สิงหาคม พ.ศ. 2551 และจะกลับสู่ กรุงปักกิ่ง ในวันที่ 5 กันยายน พ.ศ. 2551 และจะจุดคบเพลิงที่ สนามกีฬาแห่งชาติปักกิ่ง ช่วงเปิดพิธีในวันที่ 6 กันยายน พ.ศ. 2551
การแข่งขัน.
พิธีเปิด.
พิธีเปิดจัดขึ้นเมื่อวันที่ 6 กันยายน พ.ศ. 2551 
พิธีปิด.
พิธีปิดจัดขึ้นเมื่อวันที่ 17 กันยายน พ.ศ. 2551
ประเทศที่เข้าร่วมแข่งขัน.
<templatestyles src="Col-begin/styles.css"/>
      จีน (เจ้าภาพ)
      ไทย
เกร็ก ลูเกนิส

เกรกอรี เอฟธิมิออส ลูเกนิส  เกิดเมื่อวันที่ 29 มกราคม ค.ศ. 1960 เป็นนักกระโดดน้ำชาวอเมริกัน เป็นเจ้าของเหรียญทองโอลิมปิกฤดูร้อนจากประเภทสปริงบอร์ด 3 เมตร และแพลตฟอร์ม 10 เมตร ได้ถึง 2 สมัยติดต่อกันเมื่อปี 1984 ที่ลอสแอนเจลิส และ 1988 ที่โซล จากประเภทเดิม
ประวัติ.
เกร็ก ลูเกนิส เกิดที่ เอล คายอน, แคลิฟอร์เนีย ประเทศสหรัฐอเมริกา เขาเข้าร่วมแข่งขันกีฬาโอลิมปิกฤดูร้อน 1976 ที่ประเทศแคนาดา เป็นครั้งแรกด้วยวัยเพียง 16 ปี ได้คว้าเหรียญเงินจากประเภทแพลทฟอร์ม 10 เมตร มาครอง ต่อมาเขาสามารถคว้าเหรียญทองโอลิมปิกฤดูร้อนจากประเภทสปริงบอร์ด 3 เมตร และแพลตฟอร์ม 10 เมตร ได้ถึง 2 สมัยติดต่อกันเมื่อปี 1984 ที่ลอสแอนเจลิส และ 1988 ที่โซล จากประเภทเดิม
ในการแข่งขันโอลิมปิกฤดูร้อน 1988 ที่โซล เกร็กกระโดดน้ำไม่พ้นขอบสปริงบอร์ดทำให้ศีรษะฟาดอย่างจังจนเลือดอาบ สร้างความตกใจให้กับคนดูทั่วโลก แต่เขาไม่ได้รับอันตรายร้ายแรงและยังสามารถคว้าเหรียญทองมาได้สำเร็จ โดยไม่มีใครรู้ว่าเกร็กติดเชื้อเอชไอวีมาตั้งนานแล้ว
ในปี 1994 ลูเกนิส ประกาศตัวเองว่าเป็นเกย์ และจะแข่งในกีฬา “เกย์ เกม” จากนั้นในปี 1995 เขาออกหนังสืออัตชีวประวัติของตัวเองในชื่อ "Breaking The Surface" ซึ่งเขาก็ประกาศว่าตัวเองเป็นเอดส์ ซึ่งส่งผลทำให้เขาถูกยกเลิกการเป็นสปอนเซอร์จากผลิตภัณฑ์ต่าง ๆ ยกเว้นแต่ “สปีโด” ที่ยังสนับสนุนเขามาจนทุกวันนี้ และยังเล่าว่า ในวัยเด็กเขาเป็นเด็กกำพร้า และเคยถูกข่มขืน
"Breaking The Surface" ยังได้รับการสร้างเป็นภาพยนตร์โทรทัศน์ในปี 1997 เรื่อง "Breaking the Surface: The Greg Louganis Story" ที่สร้างมาจากหนังสืออัตชีวประวัติของเขา นำแสดงโดยมาริโอ โลเปซ รับบทเป็นลูเกนิส นอกจากนี้คณะละครในประเทศไทยยังเคยนำโครงมาดัดแปลงเป็นละครเวทีที่ชื่อว่า "ผ่าผิวน้ำ" ในเดือนพฤษภาคม 2008
วันเปิดเผยอัตลักษณ์ทางเพศแห่งชาติ

National Coming Out Day ตรงกับวันที่ 11 ตุลาคม ของทุกปี เพื่อปลุกสำนึกให้กับสังคมตระหนักถึงการดำรงอยู่ของเกย์ เลสเบี้ยน ไบเซ็กชวล และคนข้ามเพศ เพื่อให้ชาวผู้มีความหลากหลายทางเพศ แสดงออกถึงความภาคภูมิใจในเพศสถานะของตน โดยการประดับแต่งการสีรุ้ง สัญลักษณ์สามเหลี่ยมสีชมพูหรือตัวอักษร λ (แลมบ์ดา) ในภาษากรีก
โดยก่อตั้งขึ้นโดย ดร. โรเบิร์ต ไอซ์เบิร์ก และ ฌอน โอ'เลียรี เมื่อปี พ.ศ. 2531 เพื่อเฉลิมฉลองการเดินขบวนเรียกร้องสิทธิอันเท่าเทียมกันของชาวเกย์และเลสเบี้ยนในวอชิงตัน ดี.ซี.เป็นครั้งที่ 2 ที่มีผู้เข้าร่วมถึง 500,000 คน
National Coming Out Day ได้รับการประกาศอย่างเป็นทางการในสหรัฐอเมริกา และยังมีหลายประเทศที่สนับสนุน เช่น เยอรมนี สวิสเซอร์แลนด์ และอังกฤษ
ซีดีซิงเกิล

ซิงเกิลซีดี  คือซิงเกิลเพลงในรูปแบบซีดี ทั้งนี้ไม่นับรวมถึงซีดีขนาด 3 นิ้ว รูปแบบนี้ได้นำมาใช้กลางคริสต์ทศวรรษที่ 1980 แต่ไม่ได้นำมาใช้กับการตลาดจนกระทั่งในปีคริสต์ทศวรรษที่ 1990 ซิงเกิลของ Dire Straits ในเพลง "Brothers in Arms" (พ.ศ. 2528) เป็นซิงเกิลรูปแบบซีดีซิงเกิลแรก ซึ่งได้ออกจำหน่ายในสหราชอาณาจักร 
ซิงเกิลแผ่น 3 นิ้วหรือ 8 เซนติเมตร เริ่มนำมาใช้ในปลายคริสต์ทศวรรษที่ 1980 แต่ประสพความสำเร็จน้อยมากในสหรัฐอเมริกา แต่ประสบความสำเร็จอย่างมากในญี่ปุ่น เมื่อไม่นานมานี้ยุโรปได้ออกจำหน่ายรูปแบบซีดี 3 นิ้วนี้ โดยใช้ชื่อว่าซีดี "พอกอิท"
โพรโมชันนัลซิงเกิล

โพรโมชันนัลซิงเกิล  คือซิงเกิลที่ออกเผยแพร่ อาจเป็นรูปแบบเสียงหรือวีดิทัศน์ โดยส่วนมากจะใช้กันในสถานีวิทยุหรือสถานีโทรทัศน์เท่านั้น สื่อบันทึกเพื่อโฆษณาประชาสัมพันธ์จะถูกส่งโดยตรงไปยังผู้ออกอากาศ เช่น สถานีวิทยุเพลง สถานีโทรทัศน์ หรือนักจัดรายการวิทยุและนักข่าวฝ่ายเพลง ก่อนการเปิดตัวเชิงพาณิชย์ของอัลบัมใหม่โดยตั้งใจให้สื่อต่าง ๆ ออกอากาศ วิจารณ์ หรือเสนอในรูปแบบอื่น ๆ เพื่อกระตุ้นความสนใจของสาธารณชนในการเปิดตัวในเชิงพาณิชย์ต่าง ๆ โดยส่วนใหญ่เพื่อเป็นการส่งเสริมการขายเท่านั้น ไม่ใช่สำหรับการขาย นอกจากนี้ยังอาจระบุว่า สื่อบันทึกเพื่อโฆษณาประชาสัมพันธ์สามารถกลับไปจำหน่ายต่อแล้วแต่ความต้องการของบริษัท ซึ่งเป็นที่สนใจของนักสะสมแผ่นเพลงเป็นอย่างยิ่ง โดยมีเพียง 1–2 เพลง หรือในบางประเทศอาจรวมรีมิกซ์หลายแบบของซิงเกิลนั้น ๆ ไว้ในแผ่นเดียว 
นอกจากนี้ในปัจจุบันยังมีการส่งเสริมรูปแบบใหม่บนร้านค้าออนไลน์ซึ่งมีการนับถอยหลังก่อนการวางจำหน่ายอัลบัมใหม่ โดยไอทูนส์และร้านค้าออนไลน์เพลงอื่น ๆ จะมีการจำหน่ายตัวอย่างเพลงจากในอัลบัมใหม่ออกมาให้ลองฟัง ตัวอย่างเช่น หนึ่งสัปดาห์ก่อนวางจำหน่ายอัลบัมจริง ซึ่งเพลงบางส่วนที่ออกวางจำหน่ายก่อนส่วนใหญ่จะเรียกว่า "สื่อบันทึกเพื่อโฆษณาประชาสัมพันธ์"
อีเกิ้ล อาย แผนสังหารพลิกนรก

อีเกิ้ล อาย แผนสังหารพลิกนรก  เป็นภาพยนตร์ที่ออกฉายวันที่ 26 กันยายน พ.ศ. 2551 นำแสดงโดย ไชอา เลอบัฟ และ มิเชล โมนาแกน 
เรื่องย่อ.
เมื่อสองหนุ่มสาวที่ไม่เคยรู้จักกันมาก่อน "เจอร์รี่ ชอว์" (ไชอา เลอบัฟ) และ "ราเชล ฮอลโลแมน" (มิเชล โมนาแกน) ถูกดึงให้มาเจอกันด้วยโทรศัพท์ลึกลับจากผู้หญิงคนหนึ่งที่คุกคามทั้งชีวิตและครอบครัวของสองหนุ่มสาว บีบบังคับให้พวกเขาเผชิญกับสถานการณ์อันตรายที่เสี่ยงตายมากขึ้นเรื่อยๆ และใช้เทคโนโลยีที่ใช้กันในชีวิตประจำวัน คอยตามรอยและบงการทุกความเคลื่อนไหวของพวกเขา
เมื่อสถานการณ์รุนแรงมากขึ้น หนุ่มสาวธรรมดาสองคนกลับกลายเป็นผู้ร้ายที่เจ้าหน้าที่บ้านเมืองต้องการตัวที่สุด พวกเขาจึงต้องร่วมมือกันเพื่อหาความจริงให้ได้ และขณะต่อสู้เพื่อเอาชีวิตรอดอยู่นั้น พวกเขาได้กลายเป็นเบี้ยของศัตรูที่พวกเขาไม่เคยเห็นหน้า ผู้ดูจะมีอำนาจอย่างมหาศาลในการควบคุมทุกสิ่งทุกอย่างที่พวกเขาทำ
ซีอุย (ภาพยนตร์)

ซีอุย เป็นภาพยนตร์แนว อาชญากรรม โดยเป็นเรื่องราวเกี่ยวกับ หนุ่มชาวจีนที่มากินหัวใจเด็กสด ๆ ออกฉายเมื่อ 28 ตุลาคม พ.ศ. 2547 กำกับโดย นิดา สุทัศน์ ณ อยุธยา และ บุรณี รัชไชยบุญ นักแสดงรับเชิญโดย ต้วนหลง เปรมสินี รัตนโสภา ฉัตรชัย เปล่งพานิช อนุวัฒน์ นิวาตวงศ์ และ ฉั่วเหาจาง
หอพระคันธารราษฎร์

หอพระคันธารราษฏร์ เป็นหอที่สร้างขึ้นเพื่อประดิษฐานพระคันธารราษฎร์ เพื่อใช้ในพิธีขอฝน สมัยรัชกาลที่ 5 เนื่องด้วยการบูรณปฏิสังขรณ์และการสร้างหอต่างๆ ขึ้น ในสมัยรัชกาลที่ 4 ยังไม่เสร็จ รัชกาลที่ 5 จึงได้โปรดเกล้าฯ ให้สร้างต่อจนแล้วเสร็จ ทันกับการฉลองกรุงเทพฯ 100 ปี นอกจากนั้นก็ได้โปรดเกล้าฯให้สร้างบุษบกประดิษฐานพระบรมราชสัญลักษณ์ของรัชกาลต่างๆ รวม 3 องค์ หลังจากนั้นก็มิได้มีการสร้างสิ่งใดที่สำคัญเพิ่มเติมในวัดพระศรีรัตนศาสดาราม นอกจากการบูรณปฏิสังขรณ์ในสมัยพระบาทสมเด็จพระปกเกล้าเจ้าอยู่หัว และรัชกาลปัจจุบันเมื่อคราวฉลองกรุงเทพฯ 150 ปี และ 200 ปีตามลำดับ
อู๋ เอี้ยนจู่

อู๋ เอี้ยนจู่ หรือที่รู้จักกันดีในชื่อ แดเนียล วู  เกิดเมื่อวันที่ 30 กันยายน ค.ศ. 1974 เป็นนักแสดง ผู้กำกับ ผู้สร้างภาพยนตร์ เกิดที่สหรัฐอเมริกา ผลงานของเขาเป็นที่รู้จักในฮ่องกง ตั้งแต่มีผลงานแสดงภาพยนตร์เรื่องแรกในปี 1998
ประวัติ.
แดเนียล วู เกิดที่ซานฟรานซิสโก รัฐแคลิฟอร์เนีย โดยถือสัญชาติอเมริกัน เขาจึงเป็นคนอเมริกันเชื้อสายจีน โดยครอบครัวอพยพมาจากเซี่ยงไฮ้แผ่นดินใหญ่ไปตั้งรกรากอยู่ที่สหรัฐอเมริกา เขาเป็นลูกชายคนสุดท้องมีพี่สาว 2 คน เมื่อตอนเด็กเขาสนใจศิลปะการป้องกันตัว เล่นวูซูตั้งแต่ 11 ปี โดยได้รับแรงบันดาลใจจากเจ็ท ลี เขาจบการศึกษาจากคณะสถาปัตยกรรมศาสตร์ มหาวิทยาลัยโอเรกอน เขาพูดได้ทั้งภาษาอังกฤษ จีนกลาง และกวางตุ้ง เขาชอบรับประทานอาหารอิตาเลียน จีน และญี่ปุ่น ซึ่งเขาเองก็อยากไปเที่ยวชมประเทศที่มาของอาหารเหล่านั้นด้วย แดเนี่ยล วูเล่นกีฬาว่ายน้ำ แข่งรถ ฟิตเนส มีภาพยนตร์ที่ชื่นชอบ 3 เรื่อง คือ Godfather, Pulp fiction กับหนังในอดีต Citizen Kane ชอบดนตรีแนวร็อคที่มาตั้งแต่อายุ 13 ปี งานอดิเรกชอบท่องเที่ยว ถ่ายภาพ เล่นอินเทอร์เน็ต ทั้งเพื่อค้นหาความรู้ใหม่ๆ และติดต่อสื่อสารกับแฟนๆ ทั่วโลก นอกจากทักษะคอมพิวเตอร์อยู่ในระดับดี เขายังชื่นชอบกังฟูและเคยแข่งขันจนสามารถคว้ารางวัลชนะเลิศการแข่งขันการต่อสู้ปี ค.ศ. 1998 มาได้ด้วย
เขาก้าวเข้าสู่วงการบันเทิงในฮ่องกงหลังจากเป็นสถาปนิก โดยเริ่มจากการเป็นนายแบบ หลังจากนั้นมีผลงานภาพยนตร์เรื่องแรกคือ "Young and Dangerous: The Prequel" (1998) และมีผลงานอีกหลายเรื่อง ทั้งยังมีผลงานระดับฮอลลีวูดในภาพยนตร์คอมเมดี้เรื่อง "80 วัน จารกรรมฟัดข้ามโลก" (Around The World In 80 Days) ยังมีงานกำกับฯ ผลงานที่ออกโชว์ใน MTV ของวงดนตรีแร็ป LMF และเป็นโปรดิวเซอร์รวมถึงร่วมแสดงภาพยนตร์อิสระ
โชจู

โชจู  เป็นเหล้าชนิดหนึ่งของญี่ปุ่นที่มักกลั่นจากข้าวบาร์เลย์ มันเทศ หรือข้าว ปกติมีปริมาณแอลกอฮอล์ประมาณร้อยละ 25 จึงแรงกว่าสาเก ซึ่งทำให้ได้รับการขนานนามว่า "วอดกาแห่งญี่ปุ่น" โชจูมีต้นกำเนิดมาจากเกาะคีวชู ปัจจุบันมีการผลิตโชจูทั่วประเทศญี่ปุ่น
โชจูสามารถแบ่งออกเป็นสองประเภทใหญ่ ๆ คือแบบโค และแบบอตสึ โชจูแบบโคจะถูกกลั่นหลายครั้งจนทำให้รสชาติที่เจือปนหายไป มีแอลกอฮอล์ไม่เกินร้อยละ 36 ส่วนแบบอตสึจะถูกกลั่นเพียงครั้งเดียวทำให้เหลือกลิ่นเฉพาะของวัตถุดิบที่ใช้ มีปริมาณแอลกอฮอล์ไม่เกินร้อยละ 45
เคต มอส

แคทเธอรีน แอน มอส  หรือที่รู้จักในนาม เคต มอส  เกิดเมื่อวันที่ 16 มกราคม ค.ศ. 1974 เป็นนางแบบชาวอังกฤษ มีผลงานถ่ายแบบบนปกนิตยสารมากกว่า 300 เล่ม
เธอเกิดและเติบโตที่อังกฤษ เคยหมั้นกับจอห์นนี่ เด็ปป์ เธอเป็นพรีเซ็นเตอร์ให้กับสินค้าแบรนด์ระดับโลกอย่าง เวอร์ซาเช่, อีฟแซง, เซอรูติ, บานาน่า รีพัพบลิค, คาลวินไคล์, เซลีน, หลุยส์ วิตตอง, เบอเบอรี่ และอีกหลายแบรนด์
คริส อีแวนส์

คริสโตเฟอร์ โรเบิร์ต อีแวนส์ (เกิด 13 มิถุนายน ค.ศ. 1981) เป็นนักแสดงชาวอเมริกัน อีแวนส์เป็นที่รู้จักจากบทบาทซูเปอร์ฮีโรในฐานะ “คนพลังไฟ” ซึ่งเป็นตัวละครจากมาร์เวลคอมิกส์ ในภาพยนตร์เรื่อง "สี่พลังคนกายสิทธิ์" (2005) และ " (2007) และเขาได้รับชื่อเสียงในระดับสากลจากบทบาท ”กัปตันอเมริกา” ในจักรวาลภาพยนตร์มาร์เวล ด้วยการปรากฏตัวและแสดงในภาพยนตร์ 11 เรื่อง
บทบาทที่โดดเด่นของเขาอยู่ในภาพยนตร์เรื่อง " (2011), ดิ อเวนเจอร์ส (2012), (2014), (2015), (2016), (2018) และ (2019) ผลงานของเขาในจักรวาลภาพยนตร์มาร์เวลทำให้เขาเป็นหนึ่งในนักแสดงที่มีรายได้สูงที่สุดในโลก
อีแวนส์เริ่มแสดงด้วยละครซีรีส์ "Opposite Sex" (2000) และเริ่มหันไปแสดงภาพยนตร์ในเรื่อง "Not Another Teen Movie" ในปี 2001
ประวัติ.
อีแวนส์เกิดที่บอสตัน รัฐแมสซาชูเซตส์ เป็นบุตรชายของนักเต้น ชื่อ ลิซา และหมอฟัน ชื่อ บ็อบ เขามีเชื้อสายอิตาลี, ไอร์แลนด์, อังกฤษ และเยอรมัน โดยครอบครัวของเขานับถือศาสนาคริสต์นิกายโรมันคาทอลิก เขาจบการศึกษาจาก Lincoln-Sudbury Regional High School พออายุได้ 17 ปี อีแวนส์เซ็นสัญญากับบริษัทตัวแทนในนครนิวยอร์ก เขาได้รับเลือกให้แสดงใน "Opposite Sex" ทางช่องฟ็อกซ์ และ รับเชิญในเรื่อง "Boston Public" และ "The Fugitive"
อีแวนส์เรียนเต้นรำและการละครภายใต้การดูแลของครูหรือแม่ของเขา หลังจากนั้นแสดงละครเวทีเรื่อง "Sunday Visitors" ที่โรงละครบอสตัน เพลย์ไรทส์ เธียเตอร์และเทศกาลอีแม็ค รวมทั้งโปรดักชันของสปีคส์ พรีวิวส์ เรื่อง "Suckers" ในบอสตัน
เขาได้แสดงภาพยนตร์เรื่อง "Fierce People" คู่กับไดแอน เลนและดอนัลด์ ซัทเทอร์แลนด์ และเรื่อง "The Orphan King" กับอเล็กซิส เบลเดิล นอกจากนี้เขายังได้แสดงใน "Not Another Teen Movie" (2001)
เขาแสดงใน "Cellular" ร่วมกับคิม เบซิงเงอร์และวิลเลียม เอช เมซีย์ ต่อมาอีแวนส์ได้รับบทนำในเรื่อง "The Perfect Score" ร่วมแสดงโดยเอริกา คริสเตนเซนและสการ์เลตต์ โจแฮนส์สัน เขาโด่งดังในบท “คนพลังไฟ” ในเรื่อง "Fantastic Four" ซึ่งเขาร่วมแสดงทั้ง 2 ภาค และในปี 2009 เขาแสดงในภาพยนตร์เรื่อง "พุช โคตรคนเหนือมนุษย์"
ต่อมไพเนียล

ต่อมไพเนียล  เป็นต่อมไร้ท่ออยู่เหนือสมอง อยู่บริเวณกึ่งกลางของสมองส่วนซีรีบรัมซ้ายและขวา มีขนาดเท่ากับเม็ดข้าวมีสีแดงปนน้ำตาล เรียกชื่อเต็มว่าเอน อะเซทิล ไฟฟ์เมทอคซิทริพทามีน (N acetyl -5- methoxytryptamine) เนื่องจากรูปร่างคล้ายลูกสน (pine cone) จึงเรียกว่าต่อมไพเนียล
ในตอนกลางวันจะสร้างเซโรโตนินกระตุ้นให้เราลุกตื่นขึ้น พอตกกลางคืนก็สร้างเมลาโทนินให้เรารู้สึกง่วงนอน จึงเปรียบเสมือนนาฬิกาชีวภาพ
เจสซี เมตคาล์ฟ

เจสซี อีเดน เมตคาล์ฟ  เกิดเมื่อวันที่ 9 ธันวาคม ค.ศ. 1978 เป็นนักแสดงชาวอเมริกัน เป็นที่รู้จักในผลงานซีรีส์เรื่อง "Desperate Housewives" ในบทจอห์น โรว์แลนด์
เขาเกิดในแคลิฟอร์เนีย เป็นบุตรของ สก็อต เมตคาล์ฟ และแนนซี เดอไมโอ พ่อเขามีเชื้อสายฝรั่งเศส อิตาลี แม่ของเขามีเชื้อสายโปรตุเกสและอิตาลี เมื่อตอนเด็กเจสซีเล่นให้กับลีคบาสเกตบอลอยู่หลายที่ เขาสำเร็จการศึกษาจากโรงเรียนวิลเลียมส์ ในนิวลอนดอน เขาเข้าเรียนที่ New York University's Tisch School of the Arts แต่ก็เลิกไปเพื่อหันมาเอาดีทางด้านนักเขียน/ผู้กำกับ
เขาย้ายมาลอสแอนเจลิส และได้เข้าทดสอบบทในละครน้ำเน่าของเอ็นบีซี เรื่อง "Passions" เขารับบทเป็น Miguel Lopez-Fitzgerald รายการมีตั้งแต่เดือนกรกฎาคม 1999-กรกฎาคม 2004 เขาตัดสินใจออกจากรายการ
ปลายปี 2003 และต้นปี 2004 เขาเป็นแขกรับเชิญในซีรีส์ "Smallville" จากนั้นเขากลับมาอีกครั้งกับบทนักแต่งสวนวัยรุ่นที่ชื่อ จอห์น โรว์แลนด์ ในซีรีส์อันโด่งดังทางช่อง เอบีซีที่ชื่อ "Desperate Housewives" ที่เขามีสัมพันธ์ลับกับแม่บ้าน Gabrielle Solis รับบทโดย อีวา ลองโกเรีย
เขายังเป็นหนึ่งในรายการแกล้งดาราทางช่องเอ็มทีวี รายการที่ชื่อว่า พังก์'ด มากกว่า 1 ครั้ง และเขายังได้แสดงในมิวสิกวิดีโอของวง 3 Doors Down ที่ชื่อ "Let Me Go" ต่อมาเขามีผลงานภาพยนตร์เรื่องแรกใน "John Tucker Must Die"
รางวัลออสการ์ สาขาภาพยนตร์ยอดเยี่ยม

รางวัลออสการ์ สาขาภาพยนตร์ยอดเยี่ยม  เป็นหนึ่งใน รางวัลออสการ์ ที่จัดขึ้นทุกปีโดยโดย สถาบันศิลปะและวิทยาการภาพยนตร์  จัดขึ้นครั้งแรกเมื่อปี ค.ศ. 1929 โดยรางวัลนี้มอบให้กับผู้อำนวยการสร้างของภาพยนตร์ และเป็นสาขาเดียวที่สมาชิกของสถาบันทุกคนมีสิทธิ์ส่งการเสนอชื่อและลงคะแนนในการลงคะแนนเสียงครั้งสุดท้าย สาขาภาพยนตร์ยอดเยี่ยมมักจะเป็นรางวัลสุดท้ายที่ประกาศในค่ำคืนและถือเป็นรางวัลอันทรงเกียรติที่สุดของงาน
เสาของบันไดใหญ่ที่โรงละครดอลบีในฮอลลีวูด ซึ่งเป็นสถานที่จัดพิธีมอบรางวัลออสการ์มาตั้งแต่ปี ค.ศ. 2002 จัดแสดงภาพยนตร์ทุกเรื่องที่ได้รับรางวัลในสาขาภาพยนตร์ยอดเยี่ยม ตั้งแต่เริ่มก่อตั้งรางวัล มีภาพยนตร์ที่เคยได้รับการเสนอชื่อทั้งหมด 591 เรื่องและมีภาพยนตร์ที่ได้รับรางวัลทั้งหมด 94 เรื่อง
ภาพยนตร์ได้รับรางวัลและที่ได้รับการเสนอชื่อเข้าชิง.
รายชื่อต่อไปนี้จะแสดงรายชื่อภาพยนตร์ที่ได้รับรางวัลออสการ์ สาขาภาพยนตร์ยอดเยี่ยมในปีนั้น ๆ แล้วตามด้วยภาพยนตร์ที่ได้รับการเสนอชื่อเข้าชิงในปีเดียวกัน ปี ค.ศ.ที่แสดงจะเป็นปีที่ภาพยนตร์เรื่องนั้นฉายครั้งแรกที่ลอสแอนเจลิส ไม่ใช่ปีที่ได้รับรางวัล
บุคคลที่ได้รับรางวัลหลายครั้ง.
<templatestyles src="Col-begin/styles.css"/>
บุคคลที่ได้รับการเสนอชื่อหลายครั้ง.
<templatestyles src="Col-begin/styles.css"/>